title: TÄNA | Audentese spordihoones selguvad Eesti karikavõitjad võrkpallis

maintext:
Kohila Võrkpalliklubi/E-Service (Foto: Siim Semiskar/ERR SPORT)
Sel aastal on Eestis pidamata veel kaks tipptasemel võrkpallikohtumist, kus mõlemas on mängus ka tiitel.
Neljapäeval, 29. detsembril kell 16.00 selgitavad TTÜ/Tradehouse ja Kohila Võrkpalliklubi/E-Service Audentese spordihallis Eesti naiste karikavõitja, kolm tundi hiljem stardib sealsamas Selver Tallinna ja Pärnu Võrkpalliklubi osalusel meeste karikafinaal, teatas Volley.ee.
Naiste karikafinaalis lähevad vastamisi vanad tuttavad, kes jagavad tiitli omavahel juba kolmandat detsembrit järjest. Üllatav fakt on seejuures, et neljandat aastat tegutsev Kohila Võrkpalliklubi on kodustes sarjades ja Balti liigas võitnud üheksast mängus olnud tiitlist seitse, ent karikavõistlustel on suudetud TTÜ üle mängida vaid korra. Ja sedagi poolfinaalis, kui 2013. aasta novembri lõpus oldi paremad 3:1. Eelmisel aastal jäädi Tehnikaülikooli naiskonnale 2:3 alla Pärnus toimunud finaalis ja aasta varem olid Tartus peetud matšis kaotusnumbrid 1:3.
Käimasoleval hooajal on kahel korral kohtutud Balti liigas ja mõlemad mängud on lõppenud Kohila võiduga. Kohe avavoorus oldi koduväljakul edukamad 3:1 (25:21, 16:25, 25:14, 25:16) ja 17. detsembril Viljandis toimunud matšis 3:0 (25:19, 25:18, 25:18). Ühisliiga turniiritabelis on Kohila teine ja TTÜ/Tradehouse neljas, ent võistkondi lahutab teineteisest juba tosin punkti.
Palju tihedamalt on koos Selver Tallinn ja Pärnu Võrkpalliklubi. Meeste karikavõitja selgitavad meeskonnad lõpetasid mõlemad Credit24 Meistriliiga põhiturniiri esimese ringi 11 võidu ja kahe kaotusega. Selveril on punkte 31, Pärnul üks enam. Küll on pealinna võistkonnal sellest hooajast kaukas ka neli eurosarja kohtumist.
Omavahel läksid võistkonnad vastamisi kohe Credit24 Meistriliiga esimesel nädalavahetusel ja avaedu loovutanud Pärnu pidi koduväljakul leppima 2:3 (25:23, 25:23, 12:25, 21:25, 13:15) kaotusega. Küll tuleb arvestada, et vigastuste tõttu ei teinud selles kohtumises kaasa kaks suvepealinna põhikoosseisu liiget – keskblokeerija Tamar Nassar ja diagonaalründaja Hindrek Pulk.
Ühtlasi tahab tiitlikaitsja, Pärnu Võrkpalliklubi kindlasti revanšeerida kevadise Eesti meistrivõistluste finaalseeria allajäämise, kus omavahel madistati maksimaalsed seitse kohtumist ja lõpuks kaotati otsustav kohtumine kodupubliku silme all.
Vaadates veidi karikavõistluste ajalukku, siis viimasel ajal on just need kaks klubi sarjas domineerinud. Viimasest seitsmeteistkümnest finaalist on karikas emmale-kummale läinud neljateistkümnel juhul. Oma sõna on saanud sekka öelda vaid Tartu (aastatel 2005 ja 2008) ja TTÜ (2013). Küll on sellel perioodil omavahel finaalis vastamisi mindud vaid neljal korral. Aastal 2004 lõpetas toona Audentese Ülikooli nime kandnud võistkond Pärnu viieaastase hegemoonia, juba Selver Tallinnana võideti suvepealinna esindust 2009. ja 2010. aasta lõpus. Revanši sai Pärnu 2012. aastal, tõmmates joone peale Selveri neljandale järjestikusele karikavõidule.


maintext:
Tanel Leok: tahaksin vanemas eas näha, et Eesti poisid tulevad MM-idel esimesteks
Motokrossisõitja Tanel Leok kihutab uuel aastal nii MM-etappide arvestuses kui kodustel mõõduvõttudel. Karjäärist loobumise mõtteid 31-aastane motomees ei mõlguta.
Tanel Leok läheb uuel aastal vastu 17. hooajale maailmameistrivõistluste arvestuses. Lisaks 20 MM-etapile teeb ta kaasa ka kodustel meistrivõistlustel ja seda kahes võistlusklassis. Veebruaris Katari etapiga algaval hooajal sõidab Leok tehasetoega Itaalia meeskonnas ja Husqvarna tsikliga. Sama marki tsikliga stardib ta ka Eestis MX1 ja MX2 klassis.
"Tehas tahtis, et ma jätkaks veel testisõitjana ja tiimiga koostöös kõik klappis," sõnas Leok ETV spordiuudistele.
31-aastane Leok võtab praegu ühe hooaja korraga ning möönab, et võrreldes karjääri algusaastatega on võistlejad, sõidutehnika ja mootorrattad kõvasti muutunud. Spordialaga seotuks soovib Tanel Leok jääda ka pärast karjääri lõppu.
"Kui noorem olin, mõtlesin, et see ongi minu töö," meenutas Leok. "Elasin Belgias ja oli üsna keeruline kogu aeg edasi-tagasi reisida. Nüüd olen enamasti Eestis ja kui passid igal nädalavahetusel tühja, tekib ikka kiusatus võistlema minna. Ma tahaksin, et Eestis tuleks põlvkond peale, et ma saaksin kunagi vanemas eas minna MM-i nautima ja näha, et Eesti poisid tulevad seal esimeseks.“

fasttext_language: et


title: Klopp: Klavan on praegu väga hea ning seda peab ära kasutama

maintext:
Jürgen Klopp, Ragnar Klavan (Foto: Reuters/Scanpix)
Sisuliselt on kindel, et ka tänases kohtumises Stoke City vastu jätkab Ragnar Klavan põhikeskkaitsja partnerlust Dejan Lovreniga. Klavani järjestikused head esitused on Kloppi sõnul olnud piisavad, et eestlase võimetes keegi kahtlema ei peaks, vahendas Soccernet.ee.
"Meil ei olnud tema (Klavani - toim.) osas mitte kunagi kahtlusi. Nii me alati töötamegi. Me otsustame mõne mängija kasuks, mitte mõne mängija vastu. Me lihtsalt nägime, kui heas vormis Ragnar ning Lucas Leiva olid," sõnas 49-aastane loots.
Klopp sõnas ka, et praeguste meeskondlike esituste põhjal ei ole tarvis vigastusest paranevat Matipi tervenemise osas tagant kiirustada: "Oli selge, et puudub põhjus Joeli tagasisurumiseks hoolimata sellest, et keegi ei uskunud, et suudame ilma temata midagi korda saata. See on hea ning ma olen seda ka varem öelnud, et ajastus on oluline."
Sakslane jätkas Eesti koondise kapteni teemal, kiites mehe arengut adapteerumisel: "Mõni nädal tagasi ei olnud Ragnar raskustes, kuid ta ei olnud see mängija, kes ta täna on, kuna ta pidi veel siinsete tingimustega kohanema. Nüüd on ta aga väga heal tasemel ning me peame seda kasutama."


title: Eestimaa Spordihing 2016 on Timo Tints

maintext:
Eestimaa Spordihing 2016 on Timo Tints
Täna õhtul peetaval Sporditähtede Galal kuulutati Eestimaa Spordihingeks 2016 Timo Tints, kelle eestvedamisel sai Viljandi jääväljakust Viljandi Jäähall.
Vabatahtlikuna on Tints panustanud Viljandi Jäähalli valmimisse sadu tunde oma vaba aega ja vaeva ning ka isiklikku raha.
Timo Tints ütles auhinda vastu võttes, et see on suur au ning avaldas tänu kõigile, kes on kaasa aidanud Viljandi Jäähalli valmimisele – ettevõtteid, eraisikuid, kohalikku omavalitsust, oma pere ja kõiki teisi, kes on andnud oma panuse. "Tahaksin öelda, et see auhind on kõigi teie jaoks ja see on meie kõigi ühise pingutuse vili. Aitäh, Viljandi, ja aitäh, Eesti!"
Eesti Olümpiakomitee eriauhinnaga Eestimaa Spordihing pärjatakse inimest, kes oma eestvedamisvõime ja põhimõttekindlusega on eeskujuks ja inspiratsiooniks nii spordis kui ka kogu ühiskonnale.
Auhinna andis üle eelmise aasta laureaat, Eestimaa Spordihing 2016 võimlemistreener Mall Kalve, kes tuli lavale oma lapselapsega.


title: Milano Inter jahib Liverpooli keskkaitsjat

maintext:
Lucas Leiva (Foto: Reuters/Scanpix)
Erinevate teadete kohaselt soovitakse 29-aastast brasiillast kas nelja miljoni naela eest ostata või võtta laenule. Otsustama peab nüüd Liverpooli peatreener Jürgen Klopp. Inter tundis tema vastu huvi juba suvel ja üritab nüüd jaanuaris üleminekuteakna avanedes 2007. aastast Liverpooli esindanud brasiillast taas soetada.
Lucas on teinud Liverpooli eest kaasa 326 kohtumist, kuid sel hooajal on ta pääsenud algkoosseisus väljakule kõigest kolmes mängus. Sealjuures on Klopp kasutanud brasiillast keskkaitses, kus ta aga on vajunud Dejan Lovreni, Ragnar Klavani ja Joel Matipi järel hetkel ilmselt neljandaks valikuks.


title: Indrek Kelk Tartu maratoni tulevikust: 63 km kunstlumega rada oleks tõeline megaprojekt

maintext:
"Me võiksime väga õppida itaallaste Val di Fiemme ja Marcialonga kogemustest ja tegemistest. Nemad on endale väga selgelt tähtsustanud, et kui neil ei ole lund, siis neid sisuliselt ei ole olemas," sõnas Kelk intervjuus Vikerraadiole. "Sama statement'i [seisukoha - toim.] peaks endale nii Otepää kui kogu Lõuna-Eesti piirkond selgeks tegema. See on kogu talvise turismi alus."
Kelgu sõnul piisaks alguses sellekski, kui kunstlumega oleks kaetud raja esimesed kilomeetrid. "Esimene Otepää piirkonna talveturismi päästeventiil oleks juba see, kui esimesed kaks kilomeetrit Tartu maratoni rada oleks kunstlumega kaetud. See annaks juba palju võimalusi maraton ära pidada ringi peal või mis iganes back-up süsteemiga [varusüsteemiga - toim.]."
Siiski võiks Kelgu sõnul mõelda märksa suuremalt, kuigi tegemist oleks tõeliselt erakorralise ettevõtmisega. "63 kilomeetrit kunstlumesüsteemiga katta oleks kolossaalne ettevõtmine ja suusatamises tõeline megaprojekt," tunnistab ta.
"Kui me siin ehitame Kalevi staadionit tantsupidude korraldamiseks 10-15 miljonilise eelarvega valmis, siis miks ei võiks täpselt samasugune raha eest ehitada Tartu maratoni raha kunstlumega katmiseks valmi?. Kas siis Tartu maraton ei oma Eesti spordiloos täpselt sama suurt ja olulist tähtsust?"
"Selliseid suuri mõtteid peaksime julgelt mõtlema ja kui ma siin olen selliseid asju ka välja käinud, siis kiputakse neid idiootlike unelmatena maha materdama, aga on mõningaid inimesi, kes on helistanud ja toetanud seda mõtet ja öelnud, et seda tasub edasi ajada," lausus Kelk. "Aga seda toetust oleks vaja ka kohalikult piirkonnalt."
Tartu maratoni korraldaja sõnul ei oleks süsteemi kasutamisel iga-aastased kulud väga suured ehk ca 20 000. "Kui süsteem oleks juba välja ehitatud nii nagu unelmates mõtleme - jadamisi kahuritega kaetud -, siis tegelik kulu oleks peamiselt elektri- ja rajahoolduskulu."
"Rajahooldust teeme niikuinii, need rahad on meil eelarves olemas ja võib-olla aastas lisakulu äkki paarikümne tuhande euro ümber, ei oskagi seda täpselt hinnata, mis elektrikulu võib olla. Need võivad ka väga erinevad olla, sõltuvalt, millise ilmaga seda lund saab toota. Võib-olla peavadki talve jooksul kolm kuni viis päeva kahurid töötama ja edasi on ainult hooldamise küsimus."


title: VIDEO | DeRozan möödus Boshist ja tõusis Raptorsi läbi aegade parimaks

maintext:
DeMar DeRozan (Foto: AFP/Scanpix)
27-aastane ja 201 cm pikkune ääremängija võeti Toronto meeskonna poolt 2009. aasta NBA draftis 9. valikuna ning viimastel hooaegadel on mees tõusnud oma positsioonil liiga eliidi hulka.
DeRozan möödus läinud öösel toimunud kohtumises endisest klubi superstaarist Chris Boshist ning on nüüd kogunud Raptorsi särgis 10 275 punkti.
Lisaks punktidele on tema käes ka klubi kõigi aegade rekordid mängitud mängude, teenitud võituda ja tabatud pealevisete arvestuses.
DeRozanist sai kuues aktiivne mängija, kes on mõne klubi kõigi aegade punktiliider. Ülejäänud viis on Dirk Nowitzki (Dallas), LeBron James (Cleveland), Mike Conley (Memphis), Dwyane Wade (Miami), David West (New Orleans) ja Dwight Howard (Orlando).


title: Simple Sessionil näeb võistluste vahel maailma parimate tõukeratturite trikke

maintext: Rait Ratasepp ületas möödunud ööl, 14. juunil kell 23.10 paljudele uskumatuna näiva katsumuse finišijoone. Teda oli koduhoovi tervitama tulnud suur hulk kaasaelajaid ja toetajaid, kes ütlesid kui ühest suust, et Ratasepp on oma katsumusega inspireerinud ja muutnud paljude suhtumist sellesse, et kui mõni eesmärk endale seada, siis selle teostamine on tahtejõu küsimus.


title: Skandaali sattunud Sam Allardyce leidis uue töökoha

maintext:
Sam Allardyce (Foto: Reuters/Scanpix)
Crystal Palace on 17 vooru järel väljalangemistsoonist napilt väljas, hoides 15 punktiga 17. kohta. Viimased kaks kohtumist on klubi kaotanud ja esimene mäng Allardyce'i käe all peetakse esmaspäeval, kui meeskond sõidab külla Watfordile.
"Meil on hea meel, et jõudsime nii kiiresti kokkuleppele ja õnnelikud, et Sami kaliibri ja kogemustega mees oli saadaval," teatas Crystal Palace'i esimees Steve Parish pressiteate vahendusel.
Septembris jäi Allardyce ilma töökohast Inglismaa koondise peatreenerina. Briti väljaande Telegraphi pikaajalise uurimise tulemusena ilmnes, et alles juulis Inglismaa jalgpallikoondise postile asunud Allardyce andis end Lähis-Ida investoritena esitlenud ajakirjanikele nõuandeid, kuidas hiilida kõrvale kolmanda osapoole omandiõiguse reeglitest.
Karjääri jooksul on 62-aastane Allardyce juhendanud mitmeid Inglismaa klubisid. Aastatel 2001-2014 on ta kuuel erineval kuul valitud kõrgliiga kuu treeneriks.


title: Kvitovat opereerinud kirurgi sõnul venib tšehhitari võistluspaus poole aasta pikkuseks

maintext:
Petra Kvitova (Foto: Reuters/Scanpix)
„Kui me räägime võistlusolukorras käele avalduvast survest, siis räägime me umbes kuuekuulisest perioodist, enne, kui seda lubada võiks,“ sõnas Kvitovat opereerinud kirurg Radek Kebrle pressikonverentsil.
"Ta on noor ja terve sportlane, kuid see on siiski raske vigastus. Kvitova peab mitu nädalat lahasega ringi käima ning seejärel saab ta aeglaselt oma kätt jälle kasutama hakata.“
Briti väljaande Guardiani sõnul on selgunud, et veenäite lugema tulnud töömehena esinenud relvastatud kurjategija tungis Kvitova majja ning polnud teadlik sellest, kes seal elab. Kurjategija sundis tšehhitari minema vannituppa, hoides tal nuga kõril ja sellele järgnenud rabeluses tekitas Kvitova vasakule käele (tema mängukäele) sügavaid lõikehaavu. Kurjategija põgenes ning Kvitova helistas politseisse.
Kvitovale tehti Brnos ligi neli tundi kestnud operatsioon, mille käigus opereeriti kõiki tema vasaku käe sõrmi. "Vigastused on väga tõsised, kuid Petra on noor ja tugev," vahendas Reuters teisipäeva hilisõhtul 26-aastase tennisisti esindaja Karel Tejkali sõnu.


maintext:
Talihärm õpingute mõjust tulemustele: eks need on oma jälje jätnud
Eesti laskesuusatamisekoondislane Johanna Talihärm peab end jagama kahe mandri vahet. Samal ajal kui Euroopas toimuvad maailmakarikaetapid, tuleb paralleelselt omandada USA-s kõrgharidust.
Teist õppeaastat USA-s Montana Ülikoolis spordistipendiaadina ärijuhtimise bakalaureusekraadi omandav 23-aastane Johanna Talihärm ei taha oma kolme esimese etapi tulemusi vabandada raske koolisemestriga. Kuigi selge see, et seitse õppeainet semestris ja veel MK-sarja karussellil oldud aja jooksul sooritatud eksamid jätavad sooritusse oma jälje.
"Natuke ikka mõjutas. Ei olnud tihti jalgades seda värskust ja ikka õhtul enne magamaminekut mõtlesid, kuidas jõuan need eksamid ära tehtud. Väiksed asjad mõjutasid. Raske on öelda, et "oi, kui ma koolis ei käiks, oleksin kümme või 20 kohta eespool". Nii päris ei saa öelda! Aga eks ta on oma jälje jätnud," lausus Talihärm ETV-le. "Koolis on mul täpselt võrdsed tingimused tavaõpilasega. Mulle ei tehta mittemingisuguseid järeleandmisi."
Karjääris kolmel korral MK-punktidele jõudnud ja tänavu korra ka jälitussõitu pääsenud Talihärm tõdeb, et laskesuusatamises määravad tulemuse just detailid. Nagu näiteks ka elu ja aja jagamine kahe tegevuse vahel. "Tase on nii tihe ja iga sportlane on harjutanud väga palju. Iga sportlane siin on väga andekas. Muidu nad ei oleks siin. Mõelda seda, et meie väiksest riigist - ja ma ei ole 110 protsenti keskendunud vaid spordile - tulla ja võidelda nendega... tahan alati rohkem, aga vahest peab endale aru andma, et see oli ka juba päris okei."
Koduste meistrivõistluste järel tagasi ülikooli siirduv Talihärm liitub MK-karusseliga loodetavasti taas jaanuari kolmandal nädalavahetusel Anterselvas, osaleb seejärel maailmameistrivõistlustel ning pärast järjekordset USA perioodi hooaja viimasel MK-etapil Holmenkollenis. "Arvan, et MM-iks saan kindlasti paremaks. Tavaliselt on nii, et kui saan hooaja jooksul rohkem suusal olla, siis minu kiirus paraneb. Ma arvan, et MM-il on kõik võimalik."


title: Klavan: ma alles harjun Premier League'i mängustiiliga

maintext:
Ragnar Klavan (Foto: AFP/Scanpix)
"Oli hea näha, et terve meeskond kohanes mänguga. Alguses ei olnud start meie poolt väga hea, aga aeglaselt tulime mängu ja kohanesime olukorraga, millesse Stoke meid pani," vahendab Soccernet.ee. keskkaitsja Liverpooli kodulehele öeldud sõnu.
"Oli hea näha, et meie meeskond on tõesti küps," lisas Klavan.
Samas rääkis varem Bundesligas ja Eredivisies mänginud kaitsja, et ta endiselt kohaneb brittide jalgpalliga. "Nad mängisid väga kõrge pressingu, paljude pikkade pallide ja mitmete väga tugevate kehadega ründeliinis. Ma endiselt harjun veel Premier League'i mängustiiliga. See on endiselt veidi erinev sellest, millega ma olen harjunud, aga ma pean sellega ära harjuma," ütles eestlane.
Lisaks kiitis Klavan usutluses Daniel Sturridge'it, kes vahetuspingilt sekkudes kiirelt värava lõi. "Ta on hämmastav mängija ja tema vasaku jala kvaliteet on midagi erilist. Ta on alati oht kõigi haoks ja treeningul on väga raske tema vastu mängida, sest kunagi ei tea, mida ta teha võib - seda heas mõttes."


title: Hiina sponsori ärakukkumise tõttu vormus hoopis Araabia Ühendemiraatide profimeeskond

maintext:
Jalgrattasport (Foto: AFP/Scanpix)
Saronni sõnul langes Hiina sponsor TJ Sport ära, sest põhirahastajat Li Zhiqiangi tabas tõsine terviserike. Koostöös endise Saunier Duvali klubi mänedžeri Mauro Gianettiga leiti uus toetaja Araabia Ühendemiraatidest. Lampre-Merida asemel rattaspordi kõrgeimal tasemel kaasa tegev klubi kannab nime UAE Abu Dhabi, vahendab Rattauudised.ee.
"Me ei kaalunud kunagi varianti, et meeskond läheb hingusele. Meil lihtsalt polnud aega sellele mõelda," kinnitas Saronni. "Augusti lõpus teatasime koostööst TJ Ssportiga, kuid kahjuks tekkisid ettevõtte presidendil Li Zhiqiang tõsised terviseprobleemid ja kogu nendepoolne tegevus seiskus. Kahju, sest tegemist oli hea projektiga ning olen kindel, et varsti juhtub Hiinas midagi suurt."
Meeskonna uueks rahastajaks on Matar Suhail Al Yabhouni Al Dhaheri, kes on kinnisvara- ja ehitussektoris tegutseva ettevõtte Kopaonic president. Esimesed kõnelused peeti Abu Dhabi vormel-1 etapi ajal. "Kümne päeva jooksul jõudsime lõplikule kokkuleppele. Piiratud ajaressurss aitas meid, sest meil polnud aega mõelda. Pidime võimalusest kinni haarama, sest vastasel juhul olnuks kõik läbi," rääkis Saronni.
Miks ei kanna klubi aga peasponsori nime? "See meeskond on kogu Araabia Ühendemiraatidele. Särgile ei tule peasponsori nime, sest me esindame tervet rahvust," selgitas Saronni. "Vormi toonideks on emiraatide värvid: valge, roheline ja punane. Investorid usuvad meie tegemistesse ja see pole lühiajaline projekt."
Tiim hakkab kasutama Colnago rattaid, Campagnolo komponente, Sella Italia sadulaid, Vittoria rehve ja Meti kiivreid.
Fakt on aga see, et järgmisel aastal on World Touris kaks Lähis-Ida meeskonda, lisaks UAE Abu Dhabile ka Bahrein-Merida, kuid suurte traditsioonidega Itaaliast mitte ühtegi.


title: Viisaprobleem lõpetas Jaapani cyclo-crossi ratturi hooaja

maintext:
Cyclo-cross (Foto: AFP/Scanpix)
Takenouchi veetis nädalavahetuse Türgis ja sai tagasi Jaapanisse lennata pühapäeva õhtul. "Yu on löödud. OK, ta tegi vea ja oleks pidanud oma viisat pikendama, kuid tegemist pole inimesega, kes taotleb varjupaika. Ta lendas Jaapanist Belgiasse, et teha teoks oma unistust saada paremaks ratturiks," lausus Takenouchi mänedžer Ranjit Laevens, vahendab Spordipartner.
Suure tõenäosusega on Takenouchi hooaeg sama hästi kui lõppenud, sest ta ei tohi Belgiasse siseneda enne 1. veebruari. "Tegemist on draamaga, sest Yul on lepingud võistluste korraldajatega, kes maksavad talle sõitmise eest. Ta soovis näidata häid tulemusi võistlustest tulvil jõuluperioodil, et äratada sponsorite huvi. Yu loodab, et UCI sekkub olukorda ja ta saab Belgiasse naasta," rääkis Laevens.
Tundub, et UCI pingutused pole vilja kandnud, sest vähemalt reedel Diegemis peetud Superprestige'i etapil Takenouchit stardis polnud. Kuigi suurem osa cyclo-crossi võistlusi toimub Belgias, saab Takenouchi osaleda näiteks järelejäänud MK-etappidel Hoogerheides ja Fiuggis.


title: Taaramäe mehhaanilisest dopingust: ehk jõuavad asjad nii kaugele, et pätid saavad karistada

maintext:
Rein Taaramäe (Foto: Tairo Lutter/Scanpix)
„Head vana-aasta lõppu, mu sõbrad ja fännid,“ kirjutas Taaramäe Facebookis. „Spordiaasta oli põnev, huvitav. Rahvusvahelise võiduta hooaeg pole minu jaoks kunagi mingi hea hooaeg olnud ja seekord tuli neid kolm nagu eelmine aastagi!“
„Mäletatavasti olin kuu alguses kümme päeva tiimiga Hispaanias, kuhu tegin otsa korraliku 20 päeva laagrit Prantsuse Rivieras,“ jätkas Taaramäe aastalõpu kokkuvõtet. „Kui Hispaanias saime kümnest päevast lausa üheksal vihma, siis Lõuna-Prantsusmaal pole juba kuu aega tilkagi vihma tulnud ja temperatuur on püsinud 15-20. Seega treeningud said tehtud, tervis on okei ja enesetunne ka hea.“
„Suure huviga ootan 28. jaanuaril eetrisse tulevat USA telesaadet „60 minutit“,“ tõdes Taaramäe. „Saates lubati paljastada nii mõndagi mehhaanilise dopingu kohta. Loodan, et nimetatakse konkreetsed tõendid, nimed ja võidusõidud, et kes-kus-mis suli on teinud. Ehk jõuavad asjad ka nii kaugele, et pätid saavad karistada.“
„Fakt on see, et siiani on teemat väänatud nii ja naa, kuid tippseltskonnas pole seni ühtki vastavat juhtumit ega avastust tehtud. Nii, et oleme valmis hullemaks ja loodame parimat. Niisiis head lõppu ja head uue algust!“


title: Laskesuusatamise EMV sprindidistantsil võidutsesid Talihärm ja Remmelg

maintext:
Johanna Talihärm (Foto: Tairo Lutter/Scanpix)
Talihärm läbis 7,5 km pikkuse distantsi ajaga 22.40 (0+1), tema järel tuli hõbemedalile Eveli Saue (+0,30; 0+1), pronksmedalile tuli Olga Poltoranina (+0,39; 0+2).
Kui Talihärm tundis viimastel MK-del korralikku väsimust, siis kodusolek on talle hästi mõjunud. “Vahepealne väike puhkus on olnud hea, suutsin täna raja piisava kiirusega läbi sõita. Kodus on väga hea võistelda – omad inimesed raja ääres annavad palju energiat juurde ja tänangi kõiki kaasaelajaid, kes täna raja ääres olid,” rääkis värske Eesti meister. Tiirudes eksis Talihärm vaid korra, lastes lamades nulliga ning püstitiirus üks möödalask. “Otepää tuuline tiir oli täna veel tuulisem ning püstitiirus pidin korralikult võitlema, et märgid maha saada ja viimane märk jäigi püsti ja tuli minna trahviringile,” sõnas Talihärm.
Meestest võttis seitsmesekundilise eduga Kalev Ermitsa ees meistritiitli Martin Remmelg, kes läbis 10 km sprindiraja ajaga 25.56, tiirudes eksis noormees vaid korra (0+1). Kalev Ermits sai hõbemedali (+0,7; 1+2), pronksmedali sai kaela Roland Lessing (+0,24; 0+3).
Remmelg jääb tänase võistlusega rahule. “Eriti rahule jäin laskmisega, sest olud olid küllaltki tuulised ja oli keeruline. Füüsiline seisund on samuti parem kui hooaja alguses ja võin tänasega rahule jääda. Võistlema läksin mõttega teha hea sooritus ja alles viimasel ringil tuli mõte, et esimene koht on täiesti käeulatuses,” sõnas Remmelg ja lisas: “Usun, et ka homme tuleb äärmiselt põnev võistlus ja annan endast kõik, et täna võidetud positsiooni hoida.”
Neljapäeval selguvad Eesti meistrid jälitussõidus. Võistlus algab kell 11.00 ja on pealtvaatajatele tasuta.
Kõikide vanusegruppide võitjad:
N13 – Solvita Malina
M13 – Ivar Všivtsev
N15 – Viktorija Romanova
M15 – Markus Epner
N17 – Ksenja Pribõlovskaja
M17 – Maksim Fomin
N19 – Anneliis Viilukas
M19 – Kristo Siimer
N21 – Susan Külm
M21 – Vladislavs Nedaivodins (Läti)
M40 – Janno Pärt
M50 – Janis Neimanis
M60 – Rafik Azizabajev
M harrastajad – Juri Širokov


title: DeMarcus Cosuins nooremast konkurendist: temast saab NBA parim... siis, kui mina lõpetan

maintext:
Joel Embiid (Foto: AFP/Scanpix)
"Temast saab parim tsenter NBA-s... kui mina ükskord lõpetan," olid 26-aastase Cousinsi sõnad endast neli aastat noorema Embiidi kohta.
211 cm pikkune Cousins on tänavusel hooajal kogunud küll keskmised näitajad 29,1 punkti, 10,5 lauapalli ning 1,5 kulpi mängus, kuid meeskondliku edu see pole toonud ning mees on negatiivselt silma paistnud platsiväliste probleemidega.
Mulluse hooaja vigastuse tõttu vahele jätnud 213 cm pikkune Embiid on oma debüüthooajal näidanud head mängu, kui tema keskmised näitajad on seni olnud 18,7 silma, 7,4 lauapalli ja 2,4 blokki.


title: Roland Lessing otsustas võitja saatuse neljandal ringil

maintext: 20 aastat sportlasena MK-sarjas kaasa löönud Indrek Tobreluts on koondise taustajõudude süsteemis tänasel päeval mees kui orkester. Formaalselt on ta lasketreener, samuti abistab suuskade testimisel, on vajadusel autojuht ja tihti ärkavad sportlased hommikul üles ning näevad, et Indrek Tobreluts on neile keetnud valmis pudru ja katnud laua.


title: Tšehhi ja Suurbritannia otsustasid Tjumeni MK-etappi boikoteerida

maintext:
Gabriela Koukalova (Foto: Reuters/Scanpix)
Boikoti ajendiks on kurikuulus McLareni raport, mis paljastas Venemaal lokkava riikliku dopingusüsteemi ning süüdistab 31 Venemaa sportlast 2014. aasta Sotši taliolümpiamängudel dopinguproovidega manipuleerimises.
Tšehhi Laskesuusaliit (CBU) avaldas avalikus kirjas, et nad on oma koondise eemaldanud kõigilt Venemaal toimuvatelt võistlustelt, kuni Rahvusvaheline Antidoping (WADA) on Venemaa Antidopingu (RUSADA) dopinguvabaks tunnistanud.
„Oli aeg, et mõni alaliit tuleks ja ütleks avalikult välja selle, mida me kõik kulisside taga räägime,“ sõnas CBU president Jiri Hamza iDNES-i uudisteagentuurile.
CBU otsus tähendab, et Tjumenis ei võistle ka Tšehhi staar Gabriela Koukalova, kes on aga otsuse pooldaja. „Kui ma sain teada, et Martin Fourcade (meeste MK-sarja üldliider – toim.) otsustas Tjumeni etappi boikoteerida, otsustasin ma teda selles toetada,“ vahendab Tšehhi portaal blesk.cz 27-aastase Koukalova sõnu. Hiljem taganes Fourcade oma sõnadest ning väitis, et neid on valesti tõlgendatud.
Suurbritannia Laskesuusaliidu (BBU) sõnul on nad boikoti näol vastu võtnud üksmeelse otsuse ning see on vastuseks „Venemaa sportlaste ajupestud, petlikele ning ebaausatele kommentaaridele selle kohta, et McLareni raporti tulemused on poliitilise, mitte sportliku tagapõhjaga.“
Lisaks Tšehhile ja Suurbritanniale on ka Norra nõudnud, et rahvusvaheline alaliit IBU eemaldaks Venemaalt kõik korraldusõigused, kuni kõik sealsed protseduurid on „puhasteks“ tunnistatud ning McLareni raportis välja toodud sportlased võistluskeelu saanud.


title: Prantslane püstitas üksinda ümber maailma purjetamise rekordi

maintext: Kuressaare Gümnaasiumi ja Saaremaa Merispordiseltsi koostöös on jõutud selleni, et kooli teise klassi õpilastele on kahel kuul kavas merel purjetamine.


maintext:
Jüri Tamm: mida aasta edasi, seda suurem ime olümpiamedal on
ETV spordireporterid püüdsid iga-aastase sporditähtede galaõhtu eel kinni mõned Eesti sporditegelased, et neile üks-kaks küsimust esitada.
Ujuja Martti Aljand, kui heas seisus Eesti sport on?
Ma arvan, et praegu on väga hea aeg. Vanemad sportlased ei ole veel ära lõpetanud ja noortest tuleb julgelt peale. Võib olla tegemist üldkokkuvõttes ühe kirkama aastaga.
Kui eriline on sel päeval siia tulla, maadleja Epp Mäe?
Alati on tore siia tulla! See on korraldatud sportlastele ja see on meie jaoks suur pidu.
Mis ikkagi suurena välja tooksid, mis endale sel aastal kõige rohkem hinge läks?
Mulle väga meeldis see, kuidas kettaheitjad olümpial võistlesid. Ma ise tervikuna seda võistlust jälgida ei saanud, kuna mul olid treeningud ja just siis, kui oli kõige põnevam hetk, sattusin teleka ette ja minu jaoks oli see tegelikult väga kihvt kogemus.
EOK asepresident Jüri Tamm, mis teie hinnangul on tänavuse spordiaasta võtmesõna?
Võtmesõnu on palju. Esiteks muidugi see, et Eesti tõi järjekordselt olümpiamängudelt medali. Mida aasta edasi, seda suurem ime see on, sest maailmas konkurents tiheneb. Nii et palju õnne Eesti spordirahvale medali puhul. Teine on see, et meil on hästi palju andekaid inimesi, kes jäid võib-olla natuke teenimatult medalita Rios. See annab lootust, et 2020 oleme palju paremini pildil ja võib-olla on rohkem põhjust rõõmu tunda.
Sulgpallur Kati Tolmoff, kuidas sa muidu oled tänavuse spordiaastaga rahule jäänud, kui jätad enda aasta kõrvale?
Oi, väga hästi! Vaatan, kuidas eestlastel läheb. Ma olen selline spordifänn. Alati teeb rõõmu, kui eestlastel läheb hästi. On ka tulemas väga palju noori, uusi sportlasi. Ka see teeb rõõmu.


title: Endine maailma esireket Ana Ivanovic lõpetas sportlaskarjääri

maintext:
Ana Ivanovic (Foto: USA Today Sports/Scanpix)
2008. aastal Austraalia lahtistel tennisemeistrivõistlustel finaali pääsenud ning samal aastal Prantsusmaa lahtised võitnud serblanna Ana Ivanovic teatas, et lõpetab sportlaskarjääri.
„See on minu jaoks väga raske otsus, kuid mul on ka palju, mida tähistada,“ sõnas Ivanovic Facebooki vahendusel. „Ma olen jõudnud kõrgustesse, millest ma ei osanud iial unistada.“
„Neisse kõrgustesse jäämine nõuab aga suurepärast füüsilist vormi ning on teada, et ma olen olnud vigastuste küüsis. Mulle endale, kõigile mu fännidele ja noortele tüdrukutele ning poistele, kes mind vaatavad – ma saan mängida vaid siis, kui ma teen seda kõrgel tasemel. Ma ei suuda seda enam teha ning on aeg edasi liikuda.“
„Tennis on alati olnud minu armastuseks, kuid ma olen tulevikku vaadates väga elevil,“ tõdes 2008. aastal ka maailma esireketiks olnud 29-aastane serblanna. „Minust saab sportlike ning tervislike eluviiside saadik, samuti uurin muude tegevuste hulgas võimalusi siseneda äri-, ilu- ning moemaailma. Samuti jääb mul rohkem aega tegeleda heategevusliku tööga.“
„Ma olen täitnud oma unistused ning loodan, et olen seda aidanud teha ka teistel. Seega, ärge olge kurvad, olge koos minuga optimistlikud – minu armastus ning tänusõnad kõigile, kes on mul aidanud elada suurepärast elu. Ma armastan teid kõiki!“


title: Madridi Real tahab Norra imelapse saata Hollandisse laenule

maintext:
Martin Ödegaard (Foto: Reuters/Scanpix)
Madridi Reali jalgpalliklubi norralasest mängumees Martin Ödegaard on siirdumas laenule Hollandi kõrgliigasse.
Norra tulevikulootuse palkamisest on huvitatud olnud mitmed klubid, kuid Marca andmetel liitub ta laenulepingu alusel Heerenveeniga. Väidetavalt on 18-aastane pallur täna Hollandis, et kontrahti tingimustes klubiga kokkuleppele jõuda. Heerenveen hoiab Eredevise'i tabelis poole hooaja järel neljandat positsiooni, kirjutab Soccernet.ee.
2015. aasta alguses Hispaania tippklubiga liitunud Ödegaard on tänavusel hooajal Reali esindusmeeskonna särgis pidanud ühe kohtumise, mänguaega teenib ta peamiselt duubelvõistkonna eest mängides.


title: Kohila peatreener: mängukvaliteedi üle ei saa uhkust tunda

maintext:
Peeter Vahtra (Foto: ERR)
Neljandat aastat tegutsev Kohila Võrkpalliklubi oli kodustes sarjades ja Balti liigas enne tänast võitnud üheksast mängus olnud tiitlist seitse. Viimastel aastatel oli kirstunaelaks kujunenud aga just karikavõistluste esikohalahing, kus kahel eelmisel korral TTÜ-le alla jäädi, teatas Volley.ee.
Tänavust finaali alustasid võistkonnad võrdselt ja ühtses taktis mindi geimi keskosani. Seal hakkas Kohila aga vaikselt eest libisema. TTÜ juhendaja Marko Mett oli sunnitud 15:18 kaotusseisul kasutama mõtlemisaega, ent otsa tuli Eliisa Peidi kaks ässpallingut ja tekkinud vahet enam tagasi mängida ei õnnestunud. Avageimi lõpetas Kertu Laagi ründelöök.
Teine geim oli veelgi suurem jõudemonstratsioon. Julija Mõnnakmäe servidega olid karikakaitsjad püstihädas ja kui vastuvõtt korda saadi, tõrkus rünnak. Esimesele tehnilisele mõttepausile mindi Kohila 8:0 (!) juhtimisel. Imet ei juhtunud ja Laak lõpetas ka teise geimi. Sedakorda numbritega 25:15.
Tundus, et kõik läheb ka kolmandas Kohila kindla kontrolli all, kui tablool särasid nende 18:11 edunumbrid. Aga ei saa TTÜ ja Kohila karikafinaal läbi ühe müstiliselt võimsa Reelika Raabi serviseeriata. Eelmisel aastal vedas ta naiskonna kolmandas geimis 17:23 seisult 25:23 võiduni. Audentese spordihoones läks Raap pallima seisul 12:18. Kui ta lõpetas, oli Kohila naiskond täiesti liimist lahti ja TTÜ/Tradehouse 22:18 ees.
Geimivõidu järel jätkas TTÜ ülimalt südi võitlust ja korduvalt õnnestus paaripunktilised kaotusseisud tagasi mängida. Aina enam tundus, et pikem pink ja vahetusterulett hakkab ennast ära tasuma ja mängu nende kasuks kallutama. Pärast 17:20 kaotusseisult tehtud neljapunktilist spurti mindi esmalt juhtima 21:20 ja Raabi kolme järjestikuse punkti järel oldi ees 24:21. Ees ootas aga veel üks süžeepööre. Esmalt kaks punkti tänase finaali kangelannalt Kertu Laagilt, seejärel edukas Kohila blokk ja kaks TTÜ enda rünnakueksimust tähendasid 26:24 mänguvõitu.
„Aastad on näidanud, et vastane on väga sitke. Teadsime, et nad ei loovuta midagi kergelt kaitsepallidel ja pikkadel pallivahetustel. Karikavõiduga olen loomulikult rahul, ent mängukvaliteedi üle ei saa ei mina ega tüdrukud uhkust tunda. Võrkpall ei koosne ainult tugevast servist ja võimsast rünnakust. Üldmängus puterdasime liiga palju,“ nentis võitjate peatreener Peeter Vahtra. „Olin kindel, et kui korralikult lööma pääseme, siis suudame pallid ka maha lüüa, ent selliseid olukordi oleksime pidanud suutma tekitada rohkem,“ lisas ta. Võimsas hoos olnud Laak tõi 27 punkti, jäädes 22-ga plussi. Rünnakul lõi ta 38 tõstest punktiks 23 ehk 60,5 protsenti. Lisaks temalt neli edukat sulustamist. Ühegi teise Kohila palluri rünnakuprotsent ei küündinud isegi 45 protsendini.
„Nagu öeldakse, on õnn tugevamate poolel ja Kohila oli meist grammi võrra parem. Nad lõid meid sama relvaga ehk hea serviga, millega neid halvata proovisime. Mul ei ole võistkonnale ühtegi etteheidet, nad on supertüdrukud,“ sõnas TTÜ peatreener Marko Mett finaalkohtumise järel.


title: Paide kunstmurustaadion sai kauaoodatud valgustuse

maintext:
Paide kunstmurustaadion sai lõpuks valgustuse. (Foto: Paide Linnameeskond)
83 000 eurot maksnud projekti rahastasid Eesti Jalgpalli Liit, Paide linn ja Jalgpalliklubi Paide Linnameeskond ning töid teostasid E-Service AS, Empower AS ja Verston Ehitus OÜ.
Paide linnapea Siret Pihelgase sõnul oli seni valgustuse puudumine staadionil väga suur probleem. "Sportlaste jaoks oli väljak pimedal ajal kasutamatu ja nagu teame siis Eesti kliimas on sügistalvisel ajal valget aega väga napilt – nüüd saavad jalgpallitreeningud toimuda aastaringselt. Suur tänu Paide Linnameeskonnale, kelle initsiatiivil on nüüd valgustus olemas ning Eesti Jalgpalli Liidule, kes sellele ka oma toe andis," ütles Pihelgas.
Seitse aastat tagasi, 2009. aasta novembris avatud kunstmurustaadionile valgustuse rajamine loob oluliselt paremad treeningtingimused Paide linnameeskonna noortegruppidele, kes varasemalt on sügisel ja talvel pidanud seni läbi ajama vaid saalitreeningutega.
Paide kunstmurustaadioni valgustus ehitati valmis tugevusega 250 luksi (lx) ning valmidusega suurendada seda 500 luksile. Praegune teostus lubab läbi viia ka liigamänge noorte ja madalamate liigade tasandil, mis samuti annab paremad võimalused staadioni aegade kasutuseks. "Meil on klubiga suured eesmärgid, me tahame kindlasti tulevikus olla Premium liigas üks esikolmiku meeskond, teha piisavalt kvaliteetset noortetööd, et meie klubi poisid mängiksid Eesti koondises ja meie klubi Euroopa sarjades," sõnas Paide Linnameeskonna president Veiko Veskimäe.
"Kui tahame mängida ja treenida samaväärselt nagu tippklubid Tallinnas seda teevad, peavad meil olema ka tingimused samaväärsed. Ideaalsetest kunstmurutingimustest on nüüd puudu veel sisehall," lisas Veskimäe.
Paide Linnameeskonna lähiaastate plaanideks on Paide riigigümnaasiumi juurde jalgpalliakadeemia avamine, uue jalgpallistaadioni rajamine, kunstmurustaadioni katte vahetamine ning teisaldatava sisehalli ostmine talvisteks treeninguteks.
"Meie lähiaastate suurimaks väljakutseks ja prioriteetideks on tipptasemel tingimuste loomine noortele mängijatele nii Järvamaalt kui mujalt. Juba 2018. aasta sügisel alustab Paides meie klubi jalgpalliakadeemia ning lähiaastate plaanidesse kuuluvad nii uue jalgpallistaadioni ja sisehalli rajamine Paidesse kui ka infrastruktuuri parandamine klubi treeningkeskustes Järva-Jaanis, Koerus, Tapal ja Türil. Paide Linnameeskond peab olema parim võimalik keskkond noortele arenemiseks ning parimatele mängijatele piisavaks platvormiks suundumiseks välisliigadesse," rääkis Veskimäe.


title: Tyson Fury plaanib kevadel poksiringi naasta

maintext:
Tyson Fury (Foto: Reuters/Scanpix)
Fury teatas oktoobri keskel, et loobub enda maailmameistritiitlitest ja keskendub vaimse tervise parandamisele. Sama ajal otsustas Briti poksiliit dopinguprobleemide tõttu Fury poksilitsentsi ajutiselt peatada ning veel pole teada, kas nad lubavad Furyl kevadel uuesti poksida.
Peter Fury aga soovib, et Tyson Fury läheks vastamisi WBC raskekaalu maailmameistri Deontay Wilderiga, et WBC tiitlivöö eest poksida. Eeldatavasti peaks ta aga enne seda kohtumist pidama mõned matšid, kuna viimati oli ta poksiringis 2015. aasta novembris, kui alistas kohtunike otsusega Vladimir Klitško.
"Tyson on koos oma isa ja vennaga, ta treenib iga päev. Tyson naaseb ringi järgmise aasta aprillis või mais, ta tuleb tagasi. Ta ei taha ainult oma vöid tagasi saada, ta tahab näidata, et on maailma parim raskekaallane," ütles Peter Fury intervjuus 4c Sports Mediale. "Esmalt peab ta paar väiksemat matši ning seejärel hakkab ta tiitlivööde eest võitlema. Tahaksin näha Tysonit Wilderiga poksimas, arvan, et see oleks supermatš ja me tahame seda matši."


title: Hiina jalgpalliklubi maksis ka Carlos Tevezi eest üüratu summa

maintext:
Carlos Tevez (Foto: AFP/Scanpix)
Aastatel 2006-13 Inglismaa kõrgliigas West Ham Unitedi, Manchester Unitedi ja Manchester City särgis üheks Euroopa parimaks ründajaks kerkinud 32-aastane argentiinlane mängis Inglismaalt lahkumise järel kaks hooaega Itaalia klubis Torino Juventus ning on 2015. aastast esindanud kodumaal oma kasvatajaklubi Boca Juniorsit.
Väidetavalt pakkus Hiina klubi Shanghai Shenhua argentiinlastele koguni 84 miljoni euro suurust üleminekutasu ning kohaliku meedia andmetel allkirjastab Tevez uuel nädalal klubiga 2-aastase lepingu. Shenhua peatreeneriks on endine uruguai koondise poolkaitsja Gus Poyet.
"Kui vaadata pakutud rahanumbreid, siis on vähetõenäoline, et ta sinna ei lähe," vahendas Reuters Boca Juniorsi presidendi Daniel Angelici sõnu.
Tevez lahkub Boca Juniorsist heade mälestustega, sest mullu meistritiitli võitnud klubi sai tema juhtimisel kaks nädalat tagasi 4:2 jagu oma suurimast rivaalist River Platest ning tõusis liigatabeli tippu.
Ka teine Boca staarmängija Fernando Gago on sattunud hiinlaste huviorbiiti ning klubi juhid kardavad, et ei suuda ka tema puhul rahakate kosilastega võistelda.
"Me oleme hetkel Gago agendiga ühenduses. Hiinast on pakkumine tehtud ning see on nii suur, et me ei suuda sellega võidelda," selgitas Angelici.


title: Poola kohtub EM-i avamängus Varssavis Serbiaga, Eesti Gdanskis Soomega

maintext:
Eesti võrkpallikoondis
Seega ei pea rahvusmeeskonna poolehoidjad alagrupiturniiri raames muretsema erinevate linnade vahel sõitmise pärast ja saavad oma lemmikutele kaasa elada Gdanskis. Samas ei ole veel paigas Serbia ja Poolaga toimuvate kohtumiste kuupäevad. Õhus on võimalus, et alagrupikohtumiste vahel on ka puhkepäevad, mistõttu ei tasu fännidel veel oma reisiplaane lõplikult lukku lüüa. Kohtumiste kuupäevad peaksid selguma uue aasta alguses. Pärast EM-iga seotud kuupäevade kinnitatud informatsiooni selgumist koostab Eesti Võrkpalli Liit toetajatele ka spetsiaalse fännireisi paketi, teatas Volley.ee.
Euroopa meistrivõistluste finaalturniiri B-alagrupis mängivad Itaalia, Saksamaa, Slovakkia ja Tšehhi. C-alagrupi kvarteti moodustavad Bulgaaria, Hispaania, Sloveenia ja Venemaa ning D-grupi oma Belgia, Holland, Prantsusmaa ja Türgi.
Iga alagrupi võitja pääseb otse veerandfinaali, teise ja kolmanda koha omanikud lähevad vastamisi play-off ringis, mille võitja liigub samuti kaheksa parema sekka.
Igapäevaselt jalgpallistaadionina tegutsev PGE Narodowy võõrustas ka 2014. aasta võrkpalli maailmameistrivõistluste avamängu ja sealgi läksid vastamisi Poola ja Serbia. Kohtumise võitsid võõrustajad 3:0.


title: Markus Jürgenson: jaanuari keskpaigaks on selgus majas

maintext:
Markus Jürgenson (Foto: Siim Semiskar/ERR SPORT)
Kaheksa Tallinna Floras veedetud aasta järel klubiotsingutele suundunud äärekaitsja Markus Jürgenson (29) usub, et poole kuu pärast on tal uus mängupaik olemas.
"Hiljemalt jaanuari keskpaigaks on tuleviku osas selgus majas," lubas Jürgenson Soccernet.ee-le.
Küsimusele, kas kuulujuttudel, mis teda Tallinna Infonetiga seostavad, on tõepõhi all, vastas ta: "Ma olen kuulnud igasuguseid kuulujutte kõikide klubide kohta. Ma ei hakkagi siin midagi eitama, Eestist on mulle mitmeid pakkumisi tehtud. Aga esmajoones ootan ja vaatan, mis selle välismaa asjaga saab ja pärast seda olen targem."
"Selle välismaa asja" kohta midagi täpsustada Jürgenson ei tahtnud ning selle äralangemise korral ta klubita jääda ei karda: "Õnneks mind veel Eesti klubid hindavad nii kõrgelt, et tööta ma ilmselt järgmisel aastal ei jää."


title: Tokyo olümpia korraldajad esitasid uue ja vähendatud eelarve

maintext: Kuigi meedias on spekuleeritud, et järgmiste tali- ja suveolümpiamängude vahendamise õiguse ostjaks võib olla Kanal 2 omanikfirma Eesti Meedia, ei soovinud ettevõtte juhatuse esimees Sven Nuutmann seda kinnitada ja märkis, et midagi kindlat ei saa veel öelda.


title: Roman Fosti esindab uuel hooajal Sparta spordiklubi

maintext:
Roman Fosti (Foto: Tairo Lutter/Scanpix)
Praegu Keenias Itenis harjutav Fosti nimetab klubivahetuse peamise põhjusena rahalist poolt. “Tagasi Staminasse vaevalt et lähen, kui just ei toimu ühinemine või Stamina uue jooksutiimi loob,” ütles Fosti ajakirja Jooksja Jooksuportaali uudistele. Sparta klubi jooksugrupi kodulehel ilmunud intervjuus mainib Fosti, et ta on Spartaga ka eelnevalt tihedalt kokku puutunud. Klubi on Fostit mitmeid aastaid toetanud priipääsmega jõusaali, kus teda abistas ka nende treener Maris Kajari.
Fostile meeldivad ka Sparta rühmatrennid (ventti, crosscore), mida ettevalmistusperioodil usinalt külastanud. “Samuti sain endale Spartalt ka olulise finantsilise toe välislaagrite läbiviimiseks,” märkis Fosti.
Uuest aastast hakkab ta treenima peamiselt Norra parima maratoonari Sondre Moeniga ja hollandlase Koen Raymaekersiga. Fosti üks nõrgemaid külgi on kiirusvastupidavus. “Kui suudan trennid Sondrega ära “seedida”, siis tuleb usutavasti ka oluline areng. Samuti jätkan tööd lihasvastupidavuse arendamisel, millega peaks tekkima ka parem jooksusammu ökonoomsus,” leidis Fosti.
Eeloleval hooajal tahab ta viia 10 km isikliku rekordi 29 minuti ja poolmaratoni isikliku rekordi 1:03 sisse. Poolmaratoni aja parandus tähendaks ka maratoni isiklikku rekordit. Eestis võistleb Fosti Eesti sisemeistrivõistlustel 3000 m distantsil, seejärel ekideni ja poolmaratoni Eesti meistrivõistlustel. Kindlasti tahab ta osa võtta ka Linnajooksusarja etappidest nii palju kui võimalik.


title: Igor Prins: iga võit on positiivne ja karikas jälle käes

maintext:
Levadiaga sama arvu punkte kogus ka Eesti meistermeeskond Tallinna Infonet, kes jäi aga omavahelises kohtumises Levadiale 1:2 alla ja kehvem oli ka Infoneti väravate vahe.
Kas revanš meistrivõistlustel allajäämise eest? "Eks see aastalõputurniir... põnev ju, esmakordselt siin Tartus. Eks ta selline šõu on," lausus Levadia peatreener Igor Prins Vikerraadiole. "Noh, mis revanš... võitsime ära selle! Ma ei teagi, millal Levadia viimati seda turniiri võitnud on. Aegu ammuseid vist. Aga iga võit on positiivne ja karikas jälle käes."
Turniirivõit kindlustati viimase vooruga, kui alistati 3:1 ka vana rivaal Tallinna Flora, kes jäi lõpuks kuuendaks. "Ma küll ei oodanud, et emotsionaalne ja tahtmist täis mäng on," sõnas Prins. "Ikkagi viimane mäng ja kaks pikka päeva veedetud. Aga väga hea mõnus mäng oli."
Prins tundis ka heameelt, et kõik Levadia mängijad tahtsid ise turniirile tulla. "Eks me ka vaatasime, kes seal natuke vigastatud on ja neid vendasid ei võtnud. Aga ikkagi kõik oma mängijad, kes elus-terved on, tahtsid kõik tulla. Me ei hakanud seal mingisuguseid erandeid kellelegi tegema. See oli positiivne, et kõik tahtsid ise mängida."


maintext:
Selveri diagonaalründaja: tugev mäng tuli enne karikafinaali kindlasti kasuks
Tallinna Selveri võrkpalliklubi kaotas korduskohtumises Henri Treiali koduklubile ČEZ Karlovarsko 1:3 (21:25, 22:25, 25:16, 16:25) ning langes CEV Cup sarja 1/32-finaalis konkurentsist.
„Ma ütleks ausalt, puhtalt servi vastuvõtt meie poolt,“ tõi Selveri diagonaalründaja Oliver Orav intervjuus ETV spordiuudistele välja kaotuse peapõhjuse. „Selle pealt ka kadus meie rünnak ära. Kui me oleks suutnud oma servi vastuvõttu hoida, oleks rünnakul saanud paremini ja oleks tõenäoliselt ka servi saanud paremini lüüa. Paljuski jäi selle taha.“
Tšehhide poolt tegi väga head tööd Eesti mees Henri Treial. Oli kummaline ka tema vastu mängida? „Ei ütleks, et kummaline," arvas Selveri kasuks 11 punkti toonud Orav. "Mees nagu mees ikka. Selles mõttes ette valmistame ikka samamoodi, vahet ei ole, kes vastas on. Henri puhul kindlasti tore, et sai Eestisse mängima tulla ja saab nüüd võib-olla jõulud Eestis veeta.“
Mida Selver eurosarjast kõige rohkem kaasa sai? „Tõenäoliselt saime kõige rohkem kaasa kindlust. Ma usun, et see tugev mäng tuli enne Pärnu vastu minekut kindlasti kasuks, olgugi, et see lõppes meie 1:3 kaotusega. Ma arvan, et siit on hea minna jõulupuhkusele ja siis juba uuesti trenni."
Pärnu Võrkpalliklubi ja Tallinna Selver kohtuvad Eesti karikavõistluste finaalis Audentese spordikeskuses 29. detsembril.


title: Eesti tahab Venemaalt ära võetud laskesuusatamine MK-etappi endale

maintext:
Laskesuusatajad Ruhpoldingus (Foto: AFP/Scanpix)
Jõulude eel otsustasid rahvusvaheline suusaliit (FIS) ja laskesuusaliit (IBU) alustada sanktsioone Venemaa vastu, määrates mitmele sportlasele ajutise võistluskeelu ja võttes ära tuleva aasta märtsis Tjumenis toimuma pidanud MK-etapid, kirjutab Delfi.
Otepää murdmaasuusatamise MK-etapi korraldaja Jaak Mae teatas, et Eesti suusaliit ei kannata kahe MK-etapi korraldamist ühel aastal – veebruaris juba koguneb maailma paremik enne Lahti MM-i Otepääle. „Kuna tegu on MK-sarja finaaliga, toimub kolm võistlust ning korraldajal peab olema finantse auhinnaraha väljamaksmiseks ning telepildi tootmiseks. Sponsoreid on niigi raske leida ning nõnda kiiresti eelarvet kokku ei saa.”
Seega ei hakka Eesti suusaliit taotlemagi endale Tjumeni etappi, mille pärast on asunud võitlusse soomlased ja norralased ehk Kuusamo ja Trondheim.
Laskesuusatajad tooksid Tjumeni võistluse rõõmuga Otepääle, paraku on IBU tehnilise komitee liige Kristjan Oja veendunud, et neile seda ei anta. „Samadel kuupäevadel korraldame IBU karikavõistlust, seega on kõik vajalik kenasti paigas,” selgitas Oja, kuid lisas, et rahvusvaheline alaliit võistlusi vahetama ilmselt ei hakka.


title: Klopp ei plaani jaanuaris rahakotiraudu avada

maintext:
Jürgen Klopp (Foto: AFP/Scanpix)
Ründajatest Philippe Coutinho arvatavasti selle aastanumbri sees enam platsile ei tule, täielikult pole traumast taastunud ka Daniel Sturridge ning jaanuaris liitub Sadio Mane Aafrika rahvuste karikaturniiriks Senegali koondisega. Lisaks on hetkel vigastusega audis ka keskkaitsja Joel Matip.
"Ma olen meeskonna koosseisuga rahul. Meil on endiselt erinevaid variante," sõnas Klopp tänasel pressikonverentsil. "Me ei soovi mängijaid rahaga meelitada. Meil on juba väga head mängijad olemas ja kui keegi soovib meeskonnaga liituda, siis on ta väga oodatud."
Klopi sõnul ei kannata meeskond ka suurima väravaküti Mane puudumise tõttu. "Sadio asja teadsime juba varem, see oli osa tehingust. Me võime mängida erinevaid süsteeme, meie mängijad on väga mitmekülgsed. Peame seda ära kasutama."
Hetkel liigatabelis teist kohta hoidev Liverpool mängib teisipäeval ja laupäeval kodus vastavalt Stoke City ja Manchester Cityga. Juba 2. jaanuaril sõidetakse külla Sunderlandile.


title: FOTOD | Citroen esitles uue hooaja autot ja tegi teatavaks esisõitja

maintext: Esmaspäeval teatas M-Spordi rallitiim, et uuel hooajal sõidavad võistkonnas prantslasest neljakordne maailmameister Sebastein Ogier ja eestlane Ott Tänak. Ootamatuks uudiseks oli avalikkusele aga see, et Tänaku kaardilugejana ei jätka Raigo Mõlder ning koha võtab sisse hoopis Martin Järveoja.


title: Nairo Quintana unistab Giro d’Italia võidust

maintext:
Nairo Quintana (Foto: AFP/Scanpix)
„Kõik on paigas. Läheme Girole ja üritame seal hästi sõita. Eesmärk on Giro lõpetada heas vormis, et minna edasi Tourile,“ vahendab Rattauudised.ee 26-aastase Kolumbia ratturi kodumaisele meediale öeldud sõnu.
Giro näikse Quintanale sobivat, sest 2014. aastal pälvis ta hooaja esimese suurtuuri üldvõidu. Kahel viimasel aastal pole ta Girol võistelnud. Siiski kinnitas Quintana, et põhirõhk on pandud Tourile.
„Võtame Girot südamega, otsustavalt ja vaatame, mida suudame suurepärase tiimiga korda saata. Unistame Giro võidust, kuid panustame Tourile,“ rääkis Movistari meeskonna äss.
Giro tõotab tulla äärmiselt põnev, sest joonele on lubanud tulla ka esikohta kaitsev Vincenzo Nibali (Bahrein-Merida), Fabio Aru (Astana), Thibaut Pinot (FDJ), Tejay van Garderen (BMC). Quintana praegused plaanid tähendavad seda, et Vuelta üldvõitu ta kaitsma ei hakka.
Chris Froome (Sky) on teatanud, et Giro tema plaanidesse ei kuulu ja ta asub kaitsma Touri üldvõitu.


title: Nõmmistu ja Kreek said Meistrite liigas kuiva kaotuse

maintext: Möödunud hooajal Šveitsi kõrgliigas finaali jõudnud ja lõpuks koduliiga valitseja Zürichi Volero järel hõbemedali võitnud Eesti koondislase Anu Ennoki koduklubi Pfeffingeni Sm'Aesch on uut hooaega alustanud parimal võimalikul viisil, kui 33-st võimalikust punktist on kogutud 30. Enamat on suutnud vaid Volero.


title: City tõusis võiduga Liverpoolist mööda

maintext:
Yaya Toure lõi City avavärava. (Foto: AFP/Scanpix)
City asus kohtumist juhtima alles 72. minutil, kui Yaya Toure realiseeris penalti. Kuus minutit hiljem suurendas Kelechi Iheanacho eduseisu ning 90. minutil lõi Curtis Davies omavärava.
Võiduga tõusis City praegu liigatabelis 39 punktiga teiseks, liider on Chelsea 46 punktiga ja kolmandaks langenud Liverpoolil on 37 punkti, kuid neil on 18. vooru kohtumine veel pidamata – Liverpool mängib teisipäeval Stoke Cityga.
Tulemused:
Watford – Crystal Palace 1:1
Arsenal – West Bromwich Albion 1:0
Burnley – Middlesbrough 1:0
Chelsea – Bournemouth 3:0
Leicester City – Everton 0:2
Manchester United – Sunderland 3:1
Swansea City – West Ham United 1:4
Hull City – Manchester City 0:3


title: Schumacheri poeg käib Ralf Aroni jälgedes

maintext:
Mick Schumacher (Foto: Reuters/Scanpix)
Sel hooajal võistles Mick Schumacheri Prema võistkonna rivistuses nii Saksamaa kui ka Itaalia F4 meistrivõistlustel ning lõpetas mõlemad sarjad teisel kohal. Prema võistkonnas jätkab ta ka tuleval aastal.
"F3 on minu jaoks ideaalne samm edasi ja ootan põnevusega uut aastat," kommenteeris 17-aastane autosportlane. "Järgmisel hooajal ootavad ees kindlasti väljakutsed, aga viimase nädala testid on tõestanud, et F3 masinaga on äärmiselt tore sõita. Ma ei jõua 2017. aastat ära oodata!"
Schumacheri otsus tähendab, et teiste hulgas hakkab ta uuel aastal võidu kihutama ka 18-aastase eestlase Ralf Aroniga, kes sõitis erinevates sarjades Prema värvides aastatel 2014-2016 - tulles 2015. aastal Itaalia F4 meistriks -, kuid istub tuleval aastal Hitechi masina rooli. Tänavu sai Aron F3 sarjas seitsmenda koha ja tuli uustulnukatest teiseks.


title: Endine jalgpallistaar Paul Gascoigne viidi kakluse lõpetuseks peahaavaga haiglasse

maintext:
Paul Gascoigne (Foto: Reuters/Scanpix)
Reuters vahendas kolmapäeval, et Londoni politsei kutsuti teisipäeval Shoreditch'is asuvasse hotelli üht korrarikkumist likvideerima ning seal juhtunu tagajärjel viidi haiglasse üks 49-aastane mees. Hiljem tuli välja, et tegemist oli endise jalgpallistaariga, kes hetkel on arstide järelvalve all ning tema olukord on stabiilne.
Sündmust pealt näinud Alvin Carpino kommenteeris ajakirjanikele, et pikalt alkoholiga pahuksis olnud Gascoigne tülitses ühe teise hotelli külalisega ning lükati kähmluse tulemusena trepist alla.
Üks teine hotelli külaline postitas hiljem oma Facebooki kontol, et oli väga nukker näha Gascoigne'i sellises "kurvas olukorras".
Gascoigne'i esindaja Terry Baker kinnitas meediale, et endiste aegade staar on hetkel haiglas, kuid lisas samas, et teda arreteeritud ei ole ning lähiajal saab ta raviastutusest välja ja läheb koju.


title: Liverpooli peatreener leidis tunnustust ka Eestis

maintext:
Jürgen Klopp (Foto: AFP/Scanpix)
Jalka peatoimetaja Indrek Schwede tõdeb, et laureaatide nimetamisel üritatakse olla mängulised. “Tõsiasi on see, et kui on erinevate kandidaatide hulgast valida, siis oleme tavaliselt loomingulisema variandi valinud,” ütleb vutiajaloolane. “Meie eesmärk on märgata ja üllatada. Kui kõik laureaadid oleks ette teada, siis oleks ebahuvitav ning tekiks küsimus, et mis selle kõige mõte on?”
Kui laureaatide valimisel on ainsaks kriteeriumiks seotus Eesti jalgpalliga – aegade jooksul on erinevates kategooriates mainitud saanud näiteks Kaka, Samir Handanovic ning Bosnia ja Hertsegoviinas asuv Bilino Polje staadion –, siis sümboolsesse koosseisu võivad pääseda vaid Eesti kodakondsed.
“Sümboolse koondise juures pole seda momenti, et kahe variandi puhul valime huvitavama,” räägib Schwede. “Sinna lähevad tõesti parimatest parimad.”
Tavapäraselt valiti laureaate 15 erinevas kategoorias.
Aasta laureaadid 2016
Aasta forvard: Vjatšeslav Zahovaiko – oma viimasel mängijahooajal Premium liiga resultatiivseim (väravad + söödud).
Aasta poolkaitsja: Konstantin Vassiljev – hullumeelse hoo eest Poola meistriliigas.
Aasta kaitsja: Ragnar Klavan – selle eest, millest ei saa mööda vaadata: leping Liverpooliga.
Aasta väravavaht: Andreas Vaikla – Rootsi meistrivõistluste pronksi ja Eesti koondisse murdmise eest.
Aasta naismängija: Kaire Palmaru – esimese naisena 100 koondisemänguni ja välislepinguni jõudmise eest.
Aasta treener: Jürgen Klopp – Ragnar Klavani palkamise ja väärtustamise eest.
Aasta klubi: Tallinna FC Eston Villa – ETV EM-stuudiole välisekspertide rikkaliku andmise eest.
Aasta kohtunik: Uno Tutk – UEFA kohtunike vaatlejana hindas muu hulgas maailma parimat kohtunikku Mark Clattenburgi.
Aasta turniir: Premium liiga – ülipõneva lõpplahenduse eest.
Aasta staadion: Pärnu rannastaadion – suvepealinna taastatud kaunitar.
Aasta publik: FC Elva – Eesti suuruselt seitsmenda publikuarvu eest (esiliiga B-s!).
Aasta pealtvaataja: Maskotipoiss Siil – eriti aktiivse tegutsemise eest Pärnus Eesti-Malta mängul.
Aasta ajakirjanik: Hugo Tipner – poleemiliste arvamusartiklite eest Õhtulehes.
Aasta sponsor: LHV – jalgpallikaardi kaudu Eesti klubide peaaegu kolmekordistunud toetuse eest.
Aasta parim alla 21aastane vutimees: Mattias Käit – meeldejääva ja resultatiivse debüüdi eest MM-valikmängus.
Sümboolne koondis 2016
Väravavaht: Mihkel Aksalu
Kaitsjad (vasakult): Artur Pikk, Ragnar Klavan, Nikita Baranov, Taijo Teniste
Poolkaitsjad (vasakult): Siim Luts, Karol Mets, Konstantin Vassiljev, Sergei Zenjov
Ründajad (vasakult): Mattias Käit, Henri Anier


title: Eesti aasta noorsportlaseks valiti Kelly Sildaru

maintext:
X-Mängudel kuldmedali jõudnud Kelly Sildaru jõudis tagasi Eestisse. (Foto: Hanna Samoson /ERR)
Ajakirjanike ja spordiorganisatsioonide hääletusel teenis Sildaru kõrgeimad punktid mõlemalt. Teiseks tuli ujuja Kregor Zirk ja kolmandaks kahevõistleja Kristjan Ilves.
"Mul on suur au see auhind vastu võtta. Ma tänan oma perekonda, koostööpartnereid ja nii suuri kui väikseid fänne, kes on mulle kaasa elanud," lausus Sildaru galaõhtu jälgijatele videotervituses. "Tänu teile olen saanud tegeleda sellega, mis mulle meeldib. Teile soovitan aga meeleolukat aastavahetust ja kõrget lendu uuel aastal. Aitäh!"
Ajakirjanikud: 1. Kelly Sildaru, 2. Kregor Zirk, 3. Kristjan Ilves, 4. Johannes Erm, 5. Kenneth Raisma.
Organisatsioonid: 1. Kelly Sildaru, 2. Kregor Zirk, 3. Kristjan Ilves, 4. Johannes Erm, 5. Kenneth Raisma.


title: Ogier Tänakust: tundub, et ta on tore inimene ja andekas sõitja

maintext:
Sebastien Ogier ja Ott Tänak Poola ralli järel. (Foto: Jaanus Ree/Red Bull Content Pool)
„Meie partnerlus saab olema huvitav, sest kahtlemata on ta andekas sõitja, kes on sellel aastal näidanud häid esitusi,“ sõnas Ogier Red Bullile Tänaku kohta. „Tal ei õnnestunud küll rallit võita, aga oli sellele väga lähedal.“
„Ma ei tunne teda veel hästi, aga mulle tundub, et ta on tore inimene. Ootan temaga koos töötamist ja selle meeskonna tipule lähemale viimist.“
„Mulle on temast alati jäänud hea mulje ja ma olen kindel, et ta on väga hea tiimiboss, kes teeb asju südame ja suure kirega,“ tõdes Ogier M-Spordi pealiku Malcolm Wilsoni kohta. „See on üheks põhjuseks, mis veenis mind selle meeskonnaga liituma ja meid ootab ees väga inimlik seiklus.“


title: Agent: Hiina jalgpalliklubi pakkus Ronaldo eest 300 miljonit eurot

maintext:
Cristiano Ronaldo (Foto: AFP/Scanpix)
Mendese sõnul ei ole 31-aastane Portugali koondise kapten tehingust, mis tooks talle kaasa saja miljoni euro suuruse aastapalga, huvitatud.
„Hiina turg on uus turg,“ ütles Mendes Sky Italiale. „Nad saavad osta palju mängijaid, kuid Ronaldot pole mõtet jahtida. Cristiano on parim mängija maailmas, parim läbi aegade. On normaalne, et talle tehakse pakkumisi.“
Mendese sõnul pakkus nimetamata jäänud Hiina klubi Ronaldole nädalas pea kaks miljonit eurot, kuid hiljuti Realiga uue, viie aasta pikkuse lepingu sõlminud Ronaldot see ei huvitanud. „Raha pole kõik. Hispaania klubi (Real) on tema elu.“


title: Grete Olde tuli noorte EM-il kolmandaks

maintext: Eesti maleliidu nõukogu liige Andres Ammas tunneb heameelt, et male on ka kooliprogrammis olemas ja see nähtus võiks veelgi levida.


maintext:
Alusalu prantslasest treenerist: mul on üle pika aja jälle keegi, keda usaldada
Sooja ilma ja olematu jää tõttu ei saanud sel nädalal pidada Adaveres kiiruisutamise Eesti meistrivõistlusi. Saksamaalt kolmeks päevaks koju põiganud Saskia Alusalu on tõstnud kõvasti treeningkoormusi ja nüüd seisab ees tihe võistlusperiood.
Uue hooaja neljast maailma karika etapist on Alusalu võistelnud kahel ja sai viimati Heerenveenis ühisstardiga sõidus 16. koha. Eesti rekordit on ta kärpinud 1000 meetris ja olnud lähedal 1500 margi ületamisele, kuid põhidistantsil 3000 meetris ei õnnestunud veel treeningutel valatud lisahigi sekunditeks sõita ja nii pole MK-etapid veel täit rahuldust toonud.
"Tunnen, et olen treeningutel palju suurema hüppe teinud," sõnas Alusalu ETV-le. "Kõik mahud on suurenenud ja keha on võimeline seda palju paremini vastu võtma ka. Ma lootsin kindlasti rohkem."
Rõhk on olnud tugevatel treeningutel, et luua just nüüd tõhus põhi järgmiseks sügiseks, kui algab olümpiale kvalifitseerumine. "Kiiruisutajate kvalifikatsioon on järgmise aasta maailma karika etappide põhjal. Järgmisel aastal tuleb hooaega veidi varem alustada ja novembris heas vormis olla."
Alusalu harjutab Inzellis, küll mitte üheski tiimis, kuid maist juhendab teda prantslane Tristan Loy, kellega ta tegi koostööd ka neli aastat tagasi. "Treeneriga sujub meil koostöö väga hästi ja tunnen, et üle pika aja on mul jälle keegi, keda saan usaldada ja kellega läbi rääkida."
Kohe jaanuari esimesest nädalast saab Alusalu proovida, kuidas suudab võimalikult hästi erinevatel jäädel oma tulemuse välja sõita, sest ees ootab tihe võistlusperiood. "On Euroopa meistrivõistlused, paar nädalat pärast seda maailma karika etapp Berliinis ja siis maailmameistrivõistlustel üksikdistantsidel ja pärast seda veel mõned natuke väiksemad võistlused."


title: Kohila võrkpallinaiskond kukutas kolmandal katsel TTÜ troonilt

maintext:
Kohila VK/E-Service (Foto: Siim Semiskar/ERR Sport)
Kohila ja TTÜ jagasid karikatiitli omavahel juba kolmandat detsembrit järjest. Üllatav fakt on seejuures, et neljandat aastat tegutsev Kohila Võrkpalliklubi on kodustes sarjades ja Balti liigas võitnud üheksast mängus olnud tiitlist seitse, ent karikavõistlustel on suudetud TTÜ üle mängida vaid korra. Ja sedagi poolfinaalis, kui 2013. aasta novembri lõpus oldi paremad 3:1. Eelmisel aastal jäädi Tehnikaülikooli naiskonnale 2:3 alla Pärnus toimunud finaalis ja aasta varem olid Tartus peetud matšis kaotusnumbrid 1:3, teatas Volley.ee.
Käimasoleval hooajal on kahel korral kohtutud Balti liigas ja mõlemad mängud on lõppenud Kohila võiduga. Kohe avavoorus oldi koduväljakul edukamad 3:1 (25:21, 16:25, 25:14, 25:16) ja 17. detsembril Viljandis toimunud matšis 3:0 (25:19, 25:18, 25:18). Ühisliiga turniiritabelis on Kohila teine ja TTÜ/Tradehouse neljas, ent võistkondi lahutab teineteisest juba tosin punkti.


maintext:
Esmakordselt aasta treeneriks nimetatud Killing: EM-il oli ka vanajumal meie poolt
Teisipäeval jagati Nordea kontserdimajas toimunud pidulikul galaõhtul kätte aasta parimate sportlaste auhinnad ehk kuldsed Kristjanid.
Kõige üksmeelsemalt hääletasid spordialaliidud, ajakirjanikud ja rahvas aasta parima võistkonna ehk Rio olümpialt pronksiga naasnud neljapaadi poolt.
„Täna oli laval tõesti erakordne seista. Olümpia-aasta on selja taga ning kõik võistkonnaalad tõid väga kõrgeid tulemusi, ka väljaspool olümpiaalasid,“ sõnas Allar Raja ERR-ile. „See on suur tunnustus ning siiras heameel kasvab iga aastaga, kui saab midagi väärtuslikku endale CV-sse kirjutada.“
„Eesti Olümpiakomitee aastalõpu spordigala on kõik need aastad olnud väga suur sündmus,“ ütles Kaspar Taimsoo. „Hääletus võib samamoodi pakkuda üllatusi ning oleme seda isegi näinud. Alati on väike ootusärevus õhus ja see on väga hea punkt aastale.“
Sõudemeeskonna kõrval sai esimest korda aasta treeneri kuldse kuju pihku nende treener Matti Killing. „Kindlasti oli ta väga õnnestunud aasta ja kui Euroopa meistrivõistlusi arvestada, siis oli ka vanajumal meie poolt,“ muheles Killing. „Kõik see, milleks me veel võib-olla poleks valmis olnud, töötas tänu ilmale meie kasuks. Ma arvan, et võin koos meestega väga õnnelik olla.“
Ksenija Balta ootas oma teist parima naissportlase Kristjanit seitse aastat, kuid see oli tema sõnul ootamist väärt. „Ma ei näe mingil määral saavutustel enam piire, ma tahan lihtsalt nii palju,“ naeris EM-il neljanda ning OM-il kuuenda koha saanud kaugushüppaja. „Kui ma saan seda ühe korra, tahan veel teist ja kolmandat. Ma arvan seda, et nii palju, kui mul emotsioone, motivatsiooni ja jõudu on, nii kaua ma olen spordis ja üritan pakkuda häid emotsioone.“
Samuti teist korda oma karjääri jooksul käis laval parima meessportlase kuju järel Rasmus Mägi. „Selles mõttes on see Kristjan kindlasti eriline, sest tegemist oli olümpiaaastaga ja see oli võib-olla minu senise karjääri üks suuremaid õnnestumisi,“ tõdes Mägi. "Selle Kristjani teeb kindlasti eriliseks tugev konkurents.“
Aasta noorsportlaseks nimetati Kelly Sildaru, parimate parasportlaste tiitli teenisid Kardo Ploomipuu ja Elisabeth Egel.


title: Eesti jalgpallikoondis tõusis aasta viimases FIFA edetabelis kuus kohta

maintext:
Eesti jalgpallikoondis (Foto: Siim Semiskar/ERR SPORT)
Eestist suurema tõusu tegid vaid kaheksa positsiooni võrra kerkinud Indoneesia ning seitsme pügala võrra tõusnud Myanmar.
Eesti lähiriikidest on Soome 94. kohal (-1 koht), Rootsi 41. kohal (0), Läti on 111. (+1), Leedu 105. (+1) ning Venemaa 56. positsioonil (-1). Eesti MM-valiksarja alagrupikaaslaste kohad on järgmised: Belgia 5. (0), Bosnia ja Hertsegoviina 27. (0), Kreeka 42. (0), Küpros 115. (+1) ja Gibraltar 205. (0).
Tabelit juhib jätkuvalt Argentina, kellele järgnevad Brasiilia ning Saksamaa. Tšiili on Belgia ees neljandal kohal ning kuues on Kolumbia.


title: Ksenija Balta: ei ole tähtis, palju kordi kukud; tähtis on, et tõused alati püsti

maintext:
Ksenija Balta (Foto: Oleg Harchenko / Eesti Olümpiakomitee)
"Võttis alles aega. Kõigest seitse aastat. Ma loodan, et teen sellesama numbri järgmisel aastal ka tulemuseks," vihjas Balta tänukõne alustuseks soovile püüda kinni seitsme meetri piir.
"Mulle täna üks inimene ütles siin koha peal, et ma olen täpselt nagu tulnud Oscari galale. Ja tegelikult ma nii tunnengi. Ainuke vahe, et ma olen Kristjani galal. Ja see auhind näeb tõsiselt super välja! Selle koha pealt tuli üks lause meelde, mis kõlas ka Oscari galal: ei ole tähtis, palju kordi sa kukud. Tähtis on, et sa tõused alati püsti."
"Ma tänan teid kõiki tõesti südamest, et olete olnud minuga ja tean, et olete minuga ka järgmisel aastal. Suured tänud teile!"


title: Zlatan Ibrahimovic: me suudame tiitli võita

maintext:
Zlatan Ibrahimovic (Foto: AFP/Scanpix)
„Ma usun küll,“ vastas rootslane ESPN-i küsimusele, kas United võib veel Inglismaa meistriks tulla. „Mõned tulemused pole pärast häid mänge meie kasuks läinud, aga me oleme jätkuvalt konkurentsis ning vähendame tippudega vahet.“
Premier League'is kuuendal kohal olev Manchester United jääb liidrist Londoni Chelseast maha 13 punktiga, linnarivaal City on kolmas ning kuue punkti kaugusel.
„Loodetavasti teevad teised meeskonnad vigu ning me suudame vahet veelgi vähendada. Me teeme selle jaoks rasket tööd ning usume sellesse. Me oleme siin, et võita. Me suudame seda.“
„Ma räägin läbi oma jalgade,“ tõdes 35-aastane Ibrahimovic. „Ma ei saa selle eest palka, et suuga rääkida. Ma saan palka, et rääkimiseks jalgu kasutada ning täpselt seda ma teengi.“


title: Maratonmatšis Selverist jagu saanud Pärnu krooniti Eesti karikavõitjaks

maintext:
Tallinna Selver - ČEZ Karlovarsko (Foto: Siim Semiskar/ERR SPORT)
Meeskonnad lõpetasid mõlemad Credit24 Meistriliiga põhiturniiri esimese ringi 11 võidu ja kahe kaotusega. Selveril on punkte 31, Pärnul üks enam. Omavahel läksid võistkonnad vastamisi kohe Credit24 Meistriliiga esimesel nädalavahetusel ja avaedu loovutanud Pärnu pidi koduväljakul leppima 2:3 (25:23, 25:23, 12:25, 21:25, 13:15) kaotusega. Küll tuleb arvestada, et vigastuste tõttu ei teinud selles kohtumises kaasa kaks suvepealinna põhikoosseisu liiget – keskblokeerija Tamar Nassar ja diagonaalründaja Hindrek Pulk, kirjutab Volley.ee.
Vaadates veidi karikavõistluste ajalukku, siis viimasel ajal on just need kaks klubi sarjas domineerinud. Viimasest seitsmeteistkümnest finaalist on karikas emmale-kummale läinud neljateistkümnel juhul. Oma sõna on saanud sekka öelda vaid Tartu (aastatel 2005 ja 2008) ja TTÜ (2013). Küll on sellel perioodil omavahel finaalis vastamisi mindud vaid neljal korral. Aastal 2004 lõpetas toona Audentese Ülikooli nime kandnud võistkond Pärnu viieaastase hegemoonia, juba Selver Tallinnana võideti suvepealinna esindust 2009. ja 2010. aasta lõpus. Revanši sai Pärnu 2012. aastal, tõmmates joone peale Selveri neljandale järjestikusele karikavõidule.


title: Warriorsi peatreener Curryst: ta saaks teha paremaid otsuseid

maintext:
Steve Kerr (keskel) ja Stephen Curry (Foto: USA Today Sports)
„Ma arvan, et ta saab olla veidi targem ja teha paremaid otsuseid,“ sõnas Kerr 11 viskest neli tabanud valitseva liiga MVP Stephen Curry kohta. „Ma ei ole mures tema möödavisete pärast, ma olen mures meie tehtud otsuste pärast.“
Warriors tegi 20 pallikaotust, Curry hingele jäi neist kolm. „Mitmel korral polnud varased pallikaotused isegi tugeva surve tulemus,“ jätkas Kerr. „Söödud selja tagant ja teised rumalad otsused. Me peame mängima lihtsalt ja me räägime sellest kogu aeg, kuid me peame sellest harjumuse tegema.“
Warriors juhtis veel viimasel veerandajal 14 punktiga, kuid külalismeeskond lasi Cavaliersi mängu tagasi. „Meil oli võimalus mäng ära lõpetada,“ tõdes Kerr. „Liiga palju pallikaotusi. Meil oli mängu üle kontroll, kuid ei suutnud viimasel veerandajal seda ära otsustada. Meie jaoks on kohtumise video vaatamine väärtuslikuks tegevuseks, sest me teame, et lasime selle mängu ise käest.“


title: Del Potro osalemine Austraalia lahtistel on kahtluse all

maintext:
Juan Martin del Potro (Foto: Reuters/Scanpix)
„Ma vajan seda, et keegi aitaks mul jõuda sellisesse füüsilisse vormi, mis võimaldaks mul terve aasta vastu pidada,“ vahendab Guardian maailma edetabelis 38. kohal oleva tennisisti sõnu. „Austraalia lahtised algavad kahe nädala pärast (põhiturniir toimub 16.-29. jaanuarini - toim.) ja pole tõenäoline, et ma seal osalen. Kui tennis suutis mind kaks aastat oodata, suudab Austraalia teha seda veel ühel aastal.“
Pikast vigastuspausist taastunud 28-aastane argentiinlane võitis augustis toimunud Rio olümpiamängude üksikmänguturniiril hõbemedali ning tuli novembris koos rahvuskoondisega Davise karikasarja võitjaks. Del Potro pole aga kindel, kas ta saab koondise tiitlikaitsmise alustamisel kaasa rääkida.
Argentina alustab mänge Itaalia vastu 3. veebruaril „Sinna on veel veidi aega, kuid mitte väga palju," tõdes del Potro. "Mängud toimuvad saviväljakul ja see on pinnas, millel mul on raskusi.“


title: Agent: Põhikoosseisust välja jäänud ManU ründestaar kaalub Sevilla laenupakkumist

maintext:
Anthony Martial (Foto: Reuters/Scanpix)
21-aastane mängumees on pärast hiilgavat debüüthooaega oma mängukvaliteedis veidi tagasi andnud ning viimasest neljast mängust on ta vaid korra algkoosseisus alustanud. 11 Premier League'i mänguga on ta löönud ainult ühe värava ja andnud kolm resultatiivset söötu, kirjutab Soccernet.ee.
Kuigi United ise eelistab väidetavalt ründaja säilitamist, siis Lamboley sõnul laenuleping väga ebarealistlik ei ole. "Me uurime Sevilla valikut väga lähedalt. Sevilla on väga hea klubi, heal positsioonil Hispaania liigas. Nad on Meistrite liigas ning neil on suurepärane treener. See on kõik, mida saan öelda."
Endine Monaco mängumees liitus Unitediga 2015. aasta augusti lõpus ning pooleteise aastaga on ta kõikide sarjade peale saanud kirja 21 väravat.


title: Klavan on Liverpooli täpseima jalaga mees

maintext:
Ragnar Klavan (Foto: Reuters/Scanpix)
Eesti jalgpallikoondise keskkaitsja Ragnar Klavan on vähemalt ühe täismängu kirja saanud palluritest oma koduklubi Liverpooli täpseima söödujalaga mängija. Samas arvestuses on ta kogu liiga paremuselt kümnes mees.
Klavan on seni Inglismaa kõrgliigas jaganud sööte meeletu täpsusega. Seni on kohale läinud koguni 90,8% tema söötudest. Tema järel on keskpoolkaitsjad Georginio Wijnaldum ja Jordan Henderson, kelle söödutäpsus on vastavalt 88,4 ja 88,2 protsenti, vahendas Soccernet.ee.
Klavani keskkaitsepartneritest on Joel Matip 87,5-protsendilise täpsusega klubi neljas ja Dejan Lovren 85,9 protsendiga klubi kuues.
Lisaks Liverpooli täpseima jalaga meheks olemisele on Klavan terve Premier League'i peale kümnenda sööduprotsendiga mees. Vähemalt 90 minutit mänginud jalgpalluritest on esimene Hulli ründav poolkaitsja Shaun Maloney (92,9%), kelle järgnevad Arsenali keskväljamees Mohamed Elneny (92,7%) ja Manchester City Ilkay Gündogan (91,9%).
Neile järgnevad John Terry (Chelsea keskkaitsja, 91,6%), Santi Cazorla (Arsenali poolkaitsja, 91,3%), Ki Sung-Yueng (Swansea poolkaitsja, 91,3%), Mousa Dembele (Tottenhami poolkaitsja, 91,1%), Edimilson Fernandes (West Hami poolkaitsja, 91,1%) ja üheksandana enne Klavanit Chris Smalling (Manchester Unitedi keskkaitsja, 90,9%).


title: Suri kahekordne Moskva olümpiavõitja ja Gebrselassie suur eeskuju

maintext:
Miruts Yifter (Foto: AFP/Scanpix)
1972. aastal Müncheni olümpial võitis Yifter 10 000 meetri jooksus pronksi, aga teenis kodumaal kriitikat, et ei tulnud kuldset medalit ja Yifter pidi sõjaväelise riigivõimu ajal isegi vanglas istuma. Hiljem, 2000. aastal emigreerus endine jooksutäht Kanadasse.
Paarkümmend aastat varem, 1980. aastal Moskvas tegi ta aga kuldse duubli, võites 36-aastaselt nii 5000 kui ka 10 000 meetrit. "Miruts on mulle ja mu karjäärile kõike tähendanud," sõnas Etioopia hilisem jooksulegend Haile Gebrselassie läbi pisarate intervjuus uudisteagentuurile AP.
"Kui ma alustasin jooksmisega, siis soovisin lihtsalt olla nagu tema. Tema on see põhjus, et ma olen see, kes ma praegu olen ja mida ma olen saavutanud," jätkas Gebrselassie. "Arvestades tema saavutusi, kahtlesin, kas ta üldse on inimene. Minu jaoks on ta pärast Etioopia kõigi aegade parim sportlane pärast suurt Abebe Bikilat."
* Miruts Yifteri vanus on olnud teatav küsimärk. Rahvusvahelise kergejõustikuliidu (IAAF) andmetel sündis ta 15. mail 1944, kuid siin-seal kohtab ka teisi andmeid, sageli märgitakse tema sünniaastaks ka 1938.


title: Transist lahkus seitse mängijat, sealhulgas kapten

maintext:
Narva Trans (Foto: Siim Semiskar/ERR SPORT)
Narva Transist on pärast lõppenud hooaega lahkunud seitse mängijat. Neist enamik on välismaalased, aga ära on läinud ka meeskonna kapten Roman Nesterovski.


title: Tartus avati pidulikult Worldloppeti suusamaratonide sarja peakontor

maintext:
(Foto: Vladimir Smirnov/TASS/Scanpix)
Pool aastat on möödas ajast, mil Tartu nimetati 12-aastase vahe järel taas suusamaratonide sarja Worldloppet peakontoriks ning nüüd said Klubis Tartu Maraton asuvad kontoriruumid endale ka renoveeritud ja kaasaegse ilme.
Teiste prominentsete isikute seas oli avamisel kohal ka Worldloppeti president, soomlane Juha Viljamaa, kelle sõnul on Taaralinn suusamaratonide sarja juhtimisega seni suurepäraselt hakkama saanud. „Tartus on väga kvaliteetseid ja suurte maratonide korraldamise kogemusega töötajaid, mistõttu on kõik läinud sujuvalt ja praeguse juhtimisega võin igati rahul olla,“ rääkis Viljamaa. „On oluline, et Tartu linn on Tartu maratoni ja Worldloppeti eest niivõrd hästi hoolitsenud, sest siis tundub, et nad reaalselt tahavadki meid siia,“ lisas ta.
Renoveerimise peamine eesmärk oli tekitada juurde lisatööpinda, sest õige pea ootab ees maratonisarja kõige pingelisem periood. Worldloppeti peakontori põhiülesanded on seotud kommunikatsiooni- ja IT-valdkonna korraldamisega. Worldloppeti tegevjuhi Epp Paali sõnul on viimase 12 aastaga palju muutunud, mis tähendab, et juhtimisse sisseelamine nõuab oma aja. „Worldloppeti maratonide pere on kasvanud 14 liikme pealt 20 peale, samuti on kõikide maratonide programmid oluliselt laienenud. Seetõttu on esimene juhitud poolaasta kulgenud suuresti tööga tutvumise tähe all,“ rääkis Paal.
Worldloppeti peakontor asub Tartus veel vähemalt kolm ja pool aastat, kuni sarjale valitakse uus president. Paali arvates võiks ka pärast uusi valimisi Worldloppeti peakontor Tartus paikneda. „Me soovime, et tulevikus ei peaks enam läbi tegema pikka sisseelamis- ja kolimisprotsessi, mistõttu on meie eesmärk, et peakontor jääkski Tartusse,“ ütles ta. Paal lisas, et ei ole just eriti palju rahvusvaheliste spordiorganisatsioonide peakontoreid, mis Eestis asuvad. „Me peaksime selle üle uhked olema, et Worldloppeti kontor praegu Tartus on,“ sõnas ta.
Pärast neljakuist pausi jätkub Worldloppeti sari juba 4. jaanuaril sõidetava Hiina Vasaloppetiga. 44. Tartu Maratoni toimumiskuupäevaks on 26. veebruar.


title: Ats Purjest huvituvad mitmed välisklubid

maintext:
Ats Purje (Foto: Siim Semiskar/ERR SPORT)
31-aastane Purje on viimased kaks hooaega mänginud just Kalju ridades, lüües 61 Premium liiga mänguga kokku 30 väravat, vahendab Delfi Sport.
"Tema vastu on huvi tundnud mitmed välisklubid. Kui tekib tõsine huvi ja võimalus, siis oleme mõistagi valmis asja arutama," tõdes Kalju president Kuno Tehva. "Praegu on aga Ats veel meie mängija - tal on veel aasta lepingut järel."
Delfi andmetel on Purje naasmas Soome kõrgliigasse Kuopion Palloseura ridadesse - meeskonda, kus ta enne Nõmme mändide alla kolimist kolm hooaega pallis.
Nii Tehva kui Purje jäävad KuPS-ist rääkides kidakeelseks. "Ei saa seda kommenteerida," sõnas Tehva, kommentaaridest loobus ka mängija ise.
Aastatel 2012-14 tegi Purje KuPSi ridades kaasa 76 Soome Veikkausliiga kohtumises, lüües selle ajaga 19 väravat.


title: Rasmus Mägi kiitis tänukõnes Eesti arengutingimusi ja kohtunike taset

maintext:
Rasmus Mägi (Foto: Oleg Harchenko / Eesti Olümpiakomitee)
"Ma olen aru saanud mõttest, et kõik, mida me ei saavuta, selleks me ei olegi võimelised. Üsna karm tõde, aga sportlasena on see minu jaoks väljakutsuvamaid ja proovilepanevamaid printsiipe, mida üritada enda hüvanguks rakendada," sõnas 400 meetri tõkkejooksu olümpia kuues mees.
"Ma tunneks ennast halvasti, kui ma ei ütleks, et need võimalused ja valikud, mida Eestimaa meile tervikuna pakub, on enda arendamiseks vägagi tõhusad. Tasub neid vaid märgata. Samuti arvan ma, et Eestis on väga mitmetel spordialadel, kaasa arvatud kergejõustikus vägagi kvaliteetne kohtuniketase, mis väärib samuti tunnustust."
"Isiklikult hindan ma kõige rohkem spordist saadavat vabadust, selle sõltumatust, ausust, ettemääramatust, ettearvamatust. Kui me räägime kiirusest, siis see on selline huvitav nähtus ja tunne, mille puudumine on küllaltki frustreeriv. Ja siinkohal ma ei räägi ainult jooksukiirusest, vaid kiirusest kõige laiemas mõistes."
Mägi tunneb heameelt, et vanematest treenerid Anne ja Taivo on olnud piisavalt kannatlikud ja targad. "Et üht aeglasevõitu inimest kiiremaks ja järjest kiiremaks muuta," põhjendas ta. "Ja vaieldamatult on siiani olnud mu üks suurimaid trumpe ka see, et olen saanud tiitlivõistlustel ja erinevates laagrites käia koos Marise ja Gritiga [kergejõustiklased Maris Mägi, õde ja Grit Šadeiko - toim.], kel on olnud suur roll minu seniste väärtushinnangute kujundamisel ja kes on ühtlasi seisnud paljude minu tulemuste taga."
"Me räägime päris tihti ka eeskujudest, kelleta me ei saa, aga vahest liiga harva eeskujude liigse jäljendamisega seotud ohtudest ja äärmustest. On üsna loogiline, et inimestel on komme juba alateadlikult jäljendada kedagi, kes meile meeldib, samas selle tulemusel kaovad tihti paljud originaalsed ja hädavajalikud, loomupärased omadused, mis võib tihti saada meile endale saatuslikuks."
"Sport on selles mõttes ainulaadne valdkond, et nii-öelda valimised toimuvad juba tehtud tegude, mitte antud lubaduste põhjal," jätkas teistkordselt aasta meessportlase tiitli teeninud tõkkejooksja. "Isiklikult ei ole minu jaoks kunagi selliste auhindade võitmine olnud eesmärgiks, kuna minu jaoks peitub selle auhinna olemus selles, et see on suunatud pigem rahvale, kelle seast siis kerkivad esile uued potentsiaalsed tippsportlased, harrastajad või lihtsalt aktiivsed inimesed, kelle harjumus liikuda on pikas perspektiivis väärtuslikum mistahes medalist või autasust."
"Samas meeldib mulle uskuda, et lisaks rahvahääletusele, spordiajakirjanike ja spordialaliitude häältele valib igal aastal neljanda osapoolena omale uued omanikud seesama väärikas ja ajalooline auhind. Seesama Kristjan ise. Seetõttu on mul au saada mitte tunnistatud parimaks sportlaseks või nimetada ennast võitjaks, vaid pälvida see tunnustus ja osutuda valituks. Spordisõpradele soovin ma avatud meeli, kuna liiga tihti kipume ootama juba kogetud emotsioonide kordumist. Paraku erinevate tegurite tõttu on need siiski kordumatud. Taas kord aitäh meeldiva ja huvitava spordiaasta eest!"


title: David Moyes: ManU on mängijatele raha kulutades eemaldunud oma traditsioonidest

maintext:
David Moyes (Foto: AFP/Scanpix)
Endine Manchester Unitedi peatreener David Moyes kritiseeris maailma ühe kuulsaima klubi üleminekutepoliitikat, kuna pärast legendaarse Alex Fergusoni peatreeneriametist lahkumist on kulutatud mängijate ostuks peaaegu 600 miljonit eurot, kuid loodetud edu pole saavutatud.
2013. aastal ametist taandunud Fergusoni juhtimisel võitis ManU aastate jooksul koguni 26 erinevat tiitlit, kuid seejärel pole auhinnakappi lisa tulnud ning tänavu ollakse Inglismaa kõrgliigas liidrist Londoni Chelseast juba 13 punkti kaugusel.
Fergusoni asendas peatreenerina just Moyes, kes pidas ametis vastu vähem kui ühe hooaja, kuigi hankis Chelseast poolkaitsja Juan mata 43 miljoni euro ning belglase Marouane Fellaini 32 miljoni euro eest.
Moyesi arvates on ManU liikunud eemale oma traditsioonidest: "See oli klubi, kes kulutas raha vastavalt oma traditsioonidele. United ei võistelnud kunagi mängijateturul teiste klubidega, vaid nad teadsid, kuidas on õige tegutseda ja kulutasid raha sellele vastavalt."
"Võib-olla on see tänapäevases turuolukorras võimatu, aga Fergusoni ajal oli ManU see, kes ostis targalt ja õigeid mängijaid," vahendas Reuters hetkel Sunderlandi treeniva Moyes'i sõnu.
Tänavu palkas ManU juhendajaks kuulsa portugallase Jose Mourinho, kelle saabumisega kulutati samuti suur hulk raha, kui rekordilise 105 miljoni euro eest hangiti prantslane Paul Pogba ning arvestatav summa käidi välja ka Henrikh Mkhitaryani ja Eric Bailly eest.
Moyes ise meenutab ManU ajast oma suurima möödalaskmisena seda, et Tottenhamist ei suudetud üle osta Walesi ääreründajat Gareth Bale'i, kes siirdus Madridi Reali ning kerkis seal üheks maailma parimaks jalgpalluriks.
"Mulle toona tegelikult juba tundus, et Bale on Manchester Unitedi mängija. Ma võitlesin tema eest viimase hetkeni ning me tegime tegelikult isegi Realist suurema pakkumise, kuid Gareth oli mõttes juba otsustanud Hispaaniasse siirdumise kasuks," meenutas šotlane.


title: Dakar Team Estonia stardib kolmapäeval Lõuna-Ameerikasse

maintext:
Toomas Triisa ja Mart Meeru (Foto: Rando Aav / rally.ee)
Kolmapäeval, 28. detsembril asuvad Dakar Team Estonia liikmed Toomas Triisa ja Mart Meeru teele Lõuna-Ameerikasse, et startida 2017. aasta Dakaril.
Meeskond annab teada, et meedia, fännid ja sõbrad on teretulnud 28. jaanuaril kell 14.00 Tallinna lennujaama väljuvate lendude osasse, et mehed väärikalt teele saata.
2017. aastal stardivad Toomas Triisa ja Mart Meeru Dakaril Malle-Moto klassis, kus tuleb kõik ise teha.
2014. aastal startisid Mart Meeru ja Toomas Triisa esmakordselt Dakari maratonrallil ja nende kohad üldarvestuses olid vastavalt 40 ja 52. 2015. aastal startis Meeru eestlastest ainsana Dakaril ja tema lõppkohaks jäi 38.
2017. aasta Dakari maratonralli stardib esmakordselt 2. jaanuaril Paraguaist ja liigub edasi Boliiviasse ning finiš on 14. jaanuaril Buenos Aireses.


title: Koondise juurde lahkuv Liverpooli ründestaar: klubi saab ka ilma minuta hakkama

maintext:
Sadio Mane (Foto: Reuters/Scanpix)
Viimases liigamängus Evertoni vastu üleminutitel Liverpooli jalgpalliklubi võiduvärava löönud ründaja Sadio Mane lahkub jaanuaris klubi juurest Senegali koondise juurde, et osaleda Aafrika rahvuste karikaturniiril.
Suvel Southamptonist üle tulnud ja tänavusel hooajal juba kaheksa liigaväravat kirja saanud Mane avaldas küll kahetsust, et peab klubi sellisel tähtsal ajal hülgama, kuid 24-aastane ründestaar oli kindel, et Liverpool saab ka ilma temata väga edukalt hakkama.
"Jaanuaris koondise juurde lahkumine pole minu jaoks üldse kerge. Tahaksin oma klubikaaslastega edasi koos mängida, kuid kõik saavad aru, et tegemist on oma riigi esindamisega, mis on minu unistuseks," vahendas Reuters Mane sõnu.
"Liverpool saab ilma minut hakkama, võib-olla isegi paremini," süstis ründaja kaaslastele meedia vahendusel eneseusku.
Aafrika rahvuste karikaturniir algab Gabonis 14. jaanuaril ning finaalkohtumine on planeeritud 5. veebruariks.
Mane saab enne koondise juurde lahkumist kaasa teha veel kolmes liigamängus - Stoke City, Manchester City ja Sunderlandi vastu. Vahele peab ta jätma kohtumised Manchester Unitedi, Swansea City ja tõenäoliselt ka Londoni Chelsea vastu.
Mane kaotust aitavad lappida värskelt vigastusest vabanenud ründaja Daniel Sturridge ning trauma tõttu peetud mängupausist on naasmas ka poolkaitsja Philippe Coutinho ja kaitsja Joel Matip.
Liverpool on hetkel Inglismaa liigatabelis teisel kohal, liidrist Chelseast jäädakse maha kuue punktiga.


maintext:
Ilves: kohad esikahekümnes vastavad mu tasemele
Kahevõistleja Kristjan Ilves on MK-sarjas 31. kohal, ehkki eelmisel nädalavahetusel Ramsaus ei õnnestunud tal punktilisa teenida. Senise hooaja parim koht on 17. ning vähemalt sama hea tulemus on eesmärgiks ka maailmameistrivõistlustel.
Kahevõistluse MK-sarjas on tänaseks peetud kolm etappi ning üheksa ootab ees uuel aastal. Hästi hooaega alustanud Kristjan Ilvese sõnul tunneb ta, et on karjääris sammu edasi teinud. "Hooaeg algas igati korralikult, sest tegin kohe esimesel võistlusel elu parima tulemuse MK-sarjas," ütles Ilves ETV spordisaatele. "Edasi läks ka kenasti, kui olin igal etapil kindlalt punktikohal ning näha oli arengut. Enne jõule jäi aga kripeldama see, et hüpe kadus võistlustel teadmata suunas ära."
Uus aasta algab Ilvesele hooga kohe uute MK-etappidega, jaanuari alguses Lahtis, seejärel Val di Fiemmes. Korraks põikab Ilves ka kodumaale, et osaleda siinsel B-karikasarja võistlusel. "Väiksed jõulusöögid sisse ja hooaeg läheb täie hooga edasi," kirjeldas Ilves. "Puhata ei saa."
Veebruari lõpus ootab ees MM, kuhu ka Ilvese sihid on suuremas osas seatud. "Kuna MM on kõige tähtsam, siis seal oleks 15 sekka jõudmine suureks õnnestumiseks," teatas Ilves. "Ka tulemusega 20 hulgas võib rahul olla. Need kohad vastavad minu praegusele tasemele."


maintext:
Suusaliidu president: sportlased ja peatreener on halvasti mängu tõmmatud
Jätkuvad Eesti suusatamise keerulised päevad. Täna avalikuks tulnud kirjas nõuab Team Haanja suurtoetaja Toomas Annus Eesti Suusaliidult koondise peatreeneri Jaanus Teppani ja nelja juhatuse liikme vallandamist. Suusaliidu presidendi Andreas Laane sõnul ei tohiks kirjavahetuse avalikuks tulemine suusatajate ning alaliidu vahelist kodurahu segada.
Kas täna avalikuks tulnud kirja valguses vallandab Eesti Suusaliit peatreener Jaanus Teppani? „Ma ütleksin kõigepealt seda, et on väga piinlik, et selline kiri on üldse välja tulnud," tunnistas Eesti Suusaliidu president Andreas Laane intervjuus ERR-ile. "Tegemist on isikliku kirjaga ja selliseid asju peaks ka isiklikult arutama. Vastuseks küsimusele – ei vallanda. Peatreener on palgatud ekspertide poolt ja eksperdid kindlasti, nagu ma ka oma vastuses ütlesin, kaaluvad, mida edasi teha ja milliseid parandusi on vaja teha.“
Kui suure rahaga Toomas Annus suusaliitu toetab ja kas rahast ning temast kui peasponsorist võite ka ilma jääda? „Toomas Annus toetab Team Haanjat ja on seda teinud paar aastat ning suures mahus. Müts maha Toomase ees, kes suusasporti toetab. Suusaliitu Toomas Annus ei toeta, selles osas meie rahastus sellest ei muutu. Kui ta aga otsustab suusasporti mitte toetada, siis mõjutab see kindlasti oluliselt.“
„Tuleb silmast silma kohtuda," sõnas Laane vastuseks küsimusele, kuidas olukorda lahendada. "Kahjuks härra Annus on hetkel Eestist ära. Nagu öeldud, hirmus piinlik, et selline kiri on meedias ja mul on tegelikult kahju, et meediaeetika isiklikke kirju avaldab. Proovime ära klaarida.“
Kirja järgi soovib suurtoetaja ka nelja juhatuse liikme vallandamist. „Igal inimesel võib olla palju soove," tõdes alaliidu president. "Juhatuse liikmeid ei saa vallandada, juhatuse liikmeid valitakse ja kutsutakse tagasi. See on meie liikmesklubide pädevuses, kui nad tahaksid nii otsustada, siis see võimalus on olemas. Meil oli kaks kuud tagasi üldkogu ja ühtegi sellist ettepanekut ei tehtud."
Kas nüüd on otsene sein sportlaste ja peatreeneri vahel või kuidas te seda situatsiooni üldse hindate? "Mina olen loomult optimist. Iseenesest sportlased ja peatreener on halvasti mängu tõmmatud. Täna on olukord see, et sportlased käivad võistlustel, meil küll lepingut ei ole, aga meil on kodurahu. Sportlased spordivad, peatreeneril on omad ülesanded. See kirjavahetuse avalikuks tulemine ei tohiks seda muuta.“
Eesti murdmaasuusatajad on sellel aastal MK-etappidel osalenud ilma suusaliiduga lepingut allkirjastamata ning Laane sõnul jäävad allkirjad ka lähitulevikus panemata. "Ma usun, et me sellel aastal selleni ei jõua. Keset hooaega sportlasi segada või proovida kiirel ajal läbi rääkida ei ole lihtsalt mõistlik. Hooaeg lõppeb ära, vaatame üle. Me oleme tegelikult teinud väga palju muudatusi, võtame aja maha ja teeme lepingu korda.“
Kui suusaliitu tervikuna vaadata, mitu sammu on rahastamises tagasi tehtud kahe-kolme aasta taguse ajaga või kuidas seda üldse võrrelda saab? „Kui me loeme kokku nii need rahad, mida suusaliit saab eratoetajatelt kui ka riigilt ning kui lugeda kokku eratoetajad, kes otse murdmaasuusatamist toetavad, siis on täna olukord parem kui kaks aastat tagasi.“
Mis teie järgmine samm on, kas otsite uuesti kontakti suursponsoriga või kutsute erakorraliselt ka kedagi kokku? "Juhatuses igal juhul arutame, kaasame erinevad alad," kinnitas Laane. "Oleme suhelnud EOK-ga, kindlasti suhtleme suursponsoriga. Veelkord, meie eesmärk on leida võimalused, et sportlased saaksid sportida ja et suusaliit täidaks neid kohustusi, mida ta EOK ees on võtnud.“


title: The NY Times: Venemaa spordiametnikud on meelt muutmas ja hakanud dopingurikkumisi tunnistama

maintext:
Dopingulabor (Foto: Reuters/Scanpix)
Venemaal hakatakse pärast pikalt kestnud eitamisfaasi lõpuks tunnistama, et nende sportlastega toimunud dopingurikkumised on kõrgel tasemel toimunud programmi tulemus ning üks spordiajaloo suurimaid petuskeeme.
USA ajalehes The New York Times teisipäeval ilmunud artikli jaoks tehtud intervjuudes tunnistasid paljud Venemaa spordiametnikud nende riigi spordisüsteemile varju heitvaid fakte ning nõustusid väitega, et sarnase skaalaga pettust pole varem maailmas kusagil toime pandud.
"See oli hästi korraldatud pettus," kommenteeris Venemaa antidopinguagentuuri tegevdirektor Anna Antseliovitš. Samas kinnitas naine, et Venemaa kõige kõrgemad spordiametnikud ning poliitilised juhid polnud dopingupettustest teadlikud.
Väidetavalt juhiti Venemaa dopinguprogrammi spordiministeeriumist ning abiks olid kunagise KGB õigusjärglane FSB, kelle agendid avasid Sotši olümpiamängudel dopinguproovide purke ning vahetasid välja sportlaste uriiniproove.
Detsembris avaldas WADA poolt juhtumit uurima palgatud Richard McLaren oma raporti, kus tõmmati veel rohkem katet maha Venemaal toimunud dopinguprogrammilt ning selle tulemusena järgnes maailma spordis suurem Venemaa sportlastele rakendatud võistluskeeldude laine.
Venemaa spordiametnike seisukohtade muutus võib ajalehe hinnangul tuleneda sellest, et soovitakse maailma silme ees ennast positiivsemalt näidata, et puhkenud skandaal kiiremini üle elada.
Jätkuvalt ollakse aga kindlalt seda meelt, et Venemaa riigijuhid, kelle all peetakse silmas muidugi president Vladimir Putinit, polnud dopinguprogrammist teadlikud.
Pikka originaalartiklit saab lugeda SIIT (inglise keeles).


title: Baruto on mõelnud ka profina USA-s võitlemisele

maintext:
Kaido Höövelson (Foto: Urmas Luik/Scanpix)
Baruto sõnul on vabavõitlus talle siiani ikkagi hobi ja põhitööd teeb ta televisioonis, osaledes toidu- ja reisisaadetes. Siiski tunnistas 32-aastane eestlane, et on mõnel korral lasknud peast läbi mõtte, et võiks ju võimaluse tekkides kätt proovida ka profina USA-s, kirjutab Postimees.
«Kui selline mõte püsivalt pähe tuleb, siis võiks ju USA-s ka võidelda,» sõnas ta, kuid lisas, et praegu on selline variant ikkagi ebatõenäoline. «Selle sportlaseametiga on nii, et kui ühel alal oled kunagi kõik andnud ja seal tippu jõudnud, siis mõnel teisel alal on samaga raske hakkama saada,» põhjendas endine sumoproff.


title: STATISTIKA | Koduse korvpalli meistriliiga parim mees on seni olnud Thomas van der Mars

maintext:
Thomas van der Mars (Foto: Siim Semiskar/ERR SPORT)
Koduses Alexela korvpalli meistriliigas on meeskondadel tänavust hooaega mängitud umbes kümne kohtumise jagu ning jõuluajal on sobiv hetk heita pilk statistikaedetabelitesse.
Resultatiivsustabelis on neli meest suutnud koguda keskmiselt üle 19 punkti ühes mängus, kui juhib Rakvere Tarva leegionär Justin Baker (19,9 silma), teist-kolmandat kohta jagavad AVIS Rapla keskmängija Thomas van der Mars (19,5) ja TTÜ ääremängija Joonas Järveläinen (19,5) ning neljandal real on vigastuste tõttu vaid kolm kohtumist kaasa teinud G4S Noorteliiga pallur Taavi Jurkatamm (19,0). Eestlastest leiame esikümnest veel kuuendal kohal paikneva TTÜ tagamehe Sten Olmre (17,3) ning Tartu Ülikooli tsentri Janar Taltsi (14,7).
Lauapallide arvestuses on ülivõimas liider Van der Mars (14,5 lauapalli), kellele järgnevad Järveläinen (9,4), Tartu Ülikooli leegionär Venky Jois (9,3) ning Jurkatamm (9,0). Eestlastest on esikümnes veel G4S Noorteliiga suur äär Madis Soodla (8,0), Kalev/Cramo äär Erik Keedus (7,3) ning Tartu Ülikooli ääremängija Janari Jõesaar (6,3).
Van der Mars (1,06) on kindel liider ka kasulikkuse teguri edetabelis, kus tal on ainsana seni kogutud näitaja üle ühe. Hollandlase kandadel on Järveläinen (0,94), Talts (0,89), Keedus (0,85) ning Jois (0,84).
Vaheltlõigete arvestuses juhib Jurkatamm (2,7), kellele järgnevad Olmre (2,3), Pärnu Sadama mängujuht Norman Käbin (1,9), AVIS Rapla tagamängija Sven Kaldre (1,9) ning Rakvere Tarva mängujuht Siim-Markus Post (1,7).
Ka blokkide arvestuses troonib väheste mängude tõttu Jurkatamm (1,33), kellele järgnevad Van der Mars (1,1), Järveläinen (0,9), TLÜ/Kalevi äär Kaido Saks (0,8) ning Kalev/Cramo tsenter Mickell Gladness (0,8).
Pallikaotuste edetabelis on liider samuti kolm mängu kirja saanud Tartu Ülikooli noor mängujuht Kerr Kriisa (3,7). Järgnevad Madis Soodla (3,4), AVIS Rapla tagamees Domen Bratož (3,3) ning veel kaks G4S Noorteliiga mängumeest Karl-Robin Jürjens (3,3) ja Carlos Jürgens (3,1).
Kõige rohkem isiklikke vigu on keskmiselt kogunud TTÜ KK tagamees Sander Saare (3,7), G4S Noorteliiga tagamängija Eric Schmalz (3,6) on selles pingereas teisel ja Järveläinen (3,6) kolmandal kohal.
Tehtud on kõige rohkem vigu aga Madis Soodla (6,4) vastu ning teravad on selles kategoorias olnud ka Bratož (6,3), Van der Mars (5,4), Pärnu Sadama leedulasest täiendus Vaidotas Volkus (4,8) ja BC Valga-Valka/Maks&mooritsa lätlane Ivars Zvigurs (4,6).
Enim minuteid on keskmiselt kogunenud Taavi Jurkatammi (34,2) nime taha, kes nagu varem öeldud on mänginud kaasa vaid kolmes kohtumises. Justin Baker (33,8), Sten Olmre (33,8), TTÜ KK snaipri Kiur Akenpärgi (32,8) ning Valgast TLÜ/Kalevisse üle läinud Kristo Saage (32,5) pole samuti mängudes eriti palju puhkeaega saanud.
Tehniliste vigade arvestuses on teistel selgelt eest ära rebinud Järveläinen, kellel on kogunenud neid juba neli. Ainsana on veel rohkem kui ühe tehnilise vea saanud Valga lätlasest tagamees Sandis Silavs.
Viskeprotsentide edetabelis on kaheste arvestuses seni täpseim olnud Janar Talts (74%), kolmestes Martin Dorbek (58%) ja huvitava faktina Valga tsenter Viljar Veski (54%) ning vabavisetes Reinar Hallik (95%).


title: FOTOD | Lõppeva aasta 15 erilist spordimomenti piltides

maintext:
Aasta parimad fotod 2016 (Foto: Siim Semiskar/ERR SPORT)
Lõppeval aastal tegin taaskord rohkem kui paarkümmend tuhat spordipilti ning aeg on heita pilk tagasi ja valida välja 15 kõige erilisemat spordisündmust, mis minu kaamerasse jäid. Kuna Rio olümpial ma ei käinud, siis tuleb leppida vaid kodukamaral toimunud sündmustega.
Tegemist on 15 minu jaoks kõige olulisema hetkega lõppevast aastast ning see on täiesti subjektiivne nimekiri, mis põhineb vaid minu ja üksnes minu isiklikul hinnangul. Valimisel võtsin arvesse nii sündmuse olulisust minu enda jaoks ning ka konkreetse foto võimet rääkida iseenda eest.
Fotod on välja toodud sündmuste toimumise järjekorras.
Veebruari alguses võõrustas Eesti saalihokikoondis TTÜ spordihoones MM-valikturniiri, kus võideti Hollandit ja Austriat ning kaotati Soomele. Saal oli rahvast täis ning meeleolu oli hea ning saalihoki tõestas, et see spordiala läheb eestlastele korda ja pakub huvi.
Mai lõpus alistas BC Kalev/Cramo Eesti korvpalli meistriliiga finaalseeria viiendas kohtumises Tartu Ülikool/Rocki suurelt 81:54 ning tuli ühtlasi korvpalli Eesti meistriks. Viiendast finaalmängust jäi pikaks ajaks meelde see, kuidas Tartu meeskond vaimselt täielikult murdus ning peatreener Gert Kullamäe kogu kohtumise jooksul pingile istuma jäi.
Juuni alguses toodi ühele korvpalliväljakul tagasi kokku legendaarne Tallinna Kalevi korvpallimeeskond, kes 25 aastat varem tuli viimaseks Nõukogude Liidu meistriks. Publikuhuvi poolest oli tegemist lõppenud aasta Eesti kõige edukaima korvpallimänguga, mis ühtviisi oli tore, kuid teises plaanis üsnagi kurb.
Jalgpalli Euroopa liiga esimese eelringi korduskohtumises Tallinna Infoneti ja Edinburghi Heartsi vahel leidis lõpu eel aset intsident, kus sõnavahetusse laskusid Infoneti võõrleegionär Ofusu Appiah ning vastaste peatreener Robbie Nelson. Appiah ägestus talle öeldud sõnade järel niivõrd, et mustanahalise mehe silmist voolasid pisarad.
Juuli keskel aset leidnud kergejõustiku Eesti meistrivõistlustel toimus võimuvahetus meeste kettaheites, kui oma esimese meistritiitli teenis Martin Kupper, kes edestas teiseks tulnud Gerd Kanterit enam kui kolme meetriga.
Augusti teises pooles, vahetult pärast Rio de Janeiro olümpiamänge, peeti Raekoja platsil pidulik Rio olümpiakoondislaste vastuvõtt, mille minu jaoks rikkus täielikult tugev vihmasadu. Olen aastate jooksul pidanud igasugustes ilmastikuoludes pildistama, kuid tookordne vihm jääb mulle pikaks ajaks meelde. Pildil "naudib" ilma Ksenija Balta treener ja elukaaslane Andrei Nazarov.
Septembri esimeses pooles peeti taaskord SEB Tallinna maraton. Finišikoridoris sai mitmeid häid pilte, kuid kõige kõnekama hetke pakkus Eesti meistrivõistluste arvestuses ennast kolmandaks jooksnud Eesti korvpallikoondise füsioterapeut Priit Lehismets, kes alles eelmisel päeval oli tulnud tagasi korvpallikoondise välisturneelt.
Noorenenud koosseisuga Eesti meeste korvpallikoondis teenis Euroopa meistrivõistluste valiksarjas paljudele üllatuslikult koguni kolm võitu ning oli enne viimast kodumängu Poola vastu veel kinni ka edasipääsus. Kahjuks suurüllatust sepistada ei õnnestunud, kuid sellegi poolest pakkus meeskond poolehoidjatele sel suvel ilusa elamuse.
Uus korvpallihooaeg algas uuenenud nime ja välise imidžiga BC Tartu meeskonna jaoks edukal noodil, kui Meistrite liiga esimene eelring läbiti edukalt. Kahjuks seejärel enam võidukalt jätkata ei suudetud ning meistrite liigas põhiturniirile ei pääsetud ning aste madalamas sarjas jäädi sootuks võiduta.
Eesti jalgpallikoondise jaoks oli väga tormiline ja negatiivne aasta, kui senine peatreener Magnus Pehrsson vallandati ning asemele astus endine koondislane Martin Reim. Aastat jäävad varjutama mitmed suured kaotused valikmängudes, kuid ühe positiivse hetkena võib välja tuua Reimi esimese kohtumise, kui 4:0 võidumängus Gibraltari vastu lõi alles 18-aastane Mattias Käit kaks väravat.
Eesti võrkpallikoondis jätkas oma fännide rõõmustamist, kui taaskord tagati pääs EM-finaalturniirile. Sel korral saadi finaalturniiri pilet kätte oktoobri esimesel poolel tormiliselt kaasa elanud kodupubliku silme all Tondiraba spordihallis.
Taaskord toimud Tallinnas epeevehklemise MK-etapp Tallinna Mõõk, mis esimest korda oli naiste võistluseks. Meie koondislased pakkusid ilusaid esitusi ning individuaalturniiril tõusis Irina Embrich kolmandaks ning naiskonnavõistlusel jäeti võit koju. Pildil on Katrina Lehis.
Eesti jalgpallimeistriks tuli esimest korda Tallinna Infonet, kes alistas Premium liiga viimases ehk 36. voorus võõrsil Nõmme Kalju 2:1. Pildil tähitsab võidukarikaga Infoneti ründaja Vladimir Voskoboinikov.
Alanud korvpallihooaja ühe negatiivse punktina jääb meelde Eesti klubikorvpalli õhuke tase. Kui Tartu Ülikooli kehvast eurohooajast juba rääkisime, siis euroväljakud proovis ära ka TLÜ/Kalev, kes sai aga neli kindlat kaotust ning pidi selle ürituse pettumuste alla liigitama. Pildil meeskonna abitreener Raido Roos.
Detsembri keskel Pärnus toimunud Eesti korvpalli karikavõistluste finaalidest pakkus kõige rohkem emotsioone naiste finaalkohtumine, kus Tallinna Ülikool alistas suurkonkurendi FCR Media/Rapla 77:61. Tore oli vaadata TLÜ naiste ehedat võiduemotsiooni, mida meie meeste korvpallis pole ammu kohanud.
Kõik fotod: Siim Semiskar/ERR SPORT